Paġna Madankollu, b'konformità mal-paragrafu 36 tal-Komunikazzjoni, il-Kummissjoni bdiet tirrieżamina s-sitwazzjoni bosta xhur qabel it-tmiem tat-tneħħija temporanja tal-Greċja sabiex tiddetermina jekk il-kundizzjonijiet preżenti tas-suq jiġġustifikawx l-iskadenza tat-tneħħija tal-Greċja mil-lista ta' pajjiżi b'riskju kummerċjabbli sa mill-1 ta' Lulju 2017, jew jekk il-kapaċità tas-suq għadhiex insuffiċjenti biex tkopri kull riskju ekonomikament ġustifikabbli, b'tali mod li tkun meħtieġa prolongazzjoni. Bis-saħħa tat-Taqsima 5.2 tal-Komunikazzjoni, il-Kummissjoni se twettaq il-valutazzjoni tagħha skont il-kriterja stipulati fil-premessa (33): assigurazzjoni privata tal-kreditu, klassifikazzjoni sovrana, prestazzjoni tas-settur korporattiv (fallimenti). L-informazzjoni ppreżentata lill-Kummissjoni fil-kuntest tat-talba ta' informazzjoni pubblika tindika li l-assiguraturi ta' kreditu għall-esportazzjoni baqgħu restrittivi fl-għoti ta' kopertura tal-assigurazzjoni għal esportazzjonijiet lejn il-Greċja fis-setturi kollha tan-negozju. Fl-istess ħin, l-assiguraturi tal-Istat komplew jirreġistraw id-domanda konsiderevoli għall-assigurazzjoni tal-kreditu għall-esportazzjonijiet lejn il-Greċja, li jikkonferma t-tnaqqis ta' disponibbiltà tal-assigurazzjoni privata. Fil-preżent, il-klassifikazzjonijiet sovrani tal-Greċja huma Caa3 (Moody's), B– (Standard & Poor's), u CCC (Fitch). Dawn kollha jqiegħdu l-Greċja fil-kategorija tal-grad mhux ta' investiment u jinnotaw ir-riskji sostanzjali għall-kredituri. Minn Ġunju 2016 ‚il quddiem, il-bonds Griegi huma aċċettati mill-Bank Ċentrali Ewropew (BĊE) bħala kollateral imma bi skont sinifikanti li għandu jiġi applikat fuq il-valur nominali tiegħu. Barra minn hekk, il-BĊE qed ikompli jirrifjuta li jiġu inklużi fil-programm tiegħu tal-bonds. F'dawn iċ-ċirkostanzi l-Kummissjoni tistenna li l-assiguraturi privati tal-kreditu għall-esportazzjoni se jkomplu jkunu kawti ħafna meta jipprovdu kopertura tal-assigurazzjoni lill-Greċja, jew saħansitra jirtiraw għalkollox mis-suq Grieg. L-assiguraturi privati x'aktarx se jerġgħu jżidu l-esponiment tagħhom, iżda dan issir biss jekk ikun hemm aktar viżibbiltà u ċarezza rigward il-politiki politiċi u ekonomiċi fil-Greċja u jekk jiġi nnutat titjib sinifikanti fis-sitwazzjoni ekonomika. Għal dawn ir-raġunijiet, il-Kummissjoni stabbiliet li hemm nuqqas ta' kapaċità privata suffiċjenti sabiex tkopri r-riskji ekonomikament ġustifikabbli kollha u ddeċidiet li ttawwal it-tneħħija tal-Greċja mil-lista ta' pajjiżi b'riskji kummerċjabbli sat-30 ta' Ġunju 2018. Il-kundizzjonijiet ta' kopertura stipulati f'Taqsima 4.3 tal-Komunikazzjoni huma applikabbli f'dan il-każ. L-emenda li ġejja għall-Komunikazzjoni mill-Kummissjoni lill-Istati Membri dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-assigurazzjoni ta' kreditu għall-esportazzjoni fuq żmien qasir se tapplika mill-1 ta' Lulju 2017 sat-30 ta' Ġunju 2018: l-Anness jinbidel b'dan li ġej: L-Istati Membri kollha bl-eċċezzjoni tal-Greċja L-Awstralja Il-Kanada L-Iżlanda Il-Ġappun In-Norveġja L-Iżvizzera L-Istati Uniti tal-Amerika". IL-KUNSILL TAL-UNJONI EWROPEA, Skont l-Artikolu 168(1) tat-Trattat dwar il-Funzjonament tal-Unjoni Ewropea, għandu jiġi żgurat livell għoli ta' protezzjoni tas-saħħa tal-bniedem fit-tifsira u l-implimentazzjoni tal-linji politiċi u l-attivitajiet kollha tal-Unjoni; li l-azzjoni tal-Unjoni, li għandha tikkomplementa l-politiki nazzjonali, għandha tkun diretta lejn it-titjib tas-saħħa pubblika; li l-Unjoni għandha tinkoraġġixxi l-kooperazzjoni bejn l-Istati Membri fil-qasam tas-saħħa pubblika u, jekk meħtieġ, tagħti sostenn lill-azzjoni tagħhom, u li l-azzjoni tal-Unjoni għandha tirrispetta bis-sħiħ ir-responsabbiltajiet tal-Istati Membri għad-definizzjoni tal-politika tas-saħħa tagħhom u għall-organizzazzjoni u l-għoti ta' servizzi tas-saħħa u kura medika kif ukoll għall-allokazzjoni tar-riżorsi assenjati lilhom. IFAKKAR li skont l-Artikolu 4(3) tat-Trattat dwar l-Unjoni Ewropea, l-Unjoni u l-Istati Membri għandhom, f'rispett reċiproku sħiħ, jgħinu lil xulxin fit-twettiq tal-kompiti li joħorġu mit-Trattati, skont il-prinċipju tal-kooperazzjoni leali. JENFASIZZA l-importanza li l-kooperazzjoni volontarja fost l-Istati Membri tiġi inkoraġġita sabiex jiġu żgurati l-kontinwità u azzjonijiet sostenibbli u effettivi u biex l-impatt tal-inizjattivi ta' kooperazzjoni jiġi massimizzat. Filwaqt li JTENNI li s-saħħa hija ta' valur fiha nnifisha, IQIS li s-sistemi tas-saħħa jagħtu benefiċċju soċjali akbar li jmur lil hinn mill-ħarsien tas-saħħa tal-bniedem u jagħtu kontribut kbir lill-koeżjoni soċjali, il-ġustizzja soċjali u t-tkabbir ekonomiku. IQIS li t-tisħiħ tal-kooperazzjoni Ewropea f'oqsma magħżula jista' jagħti riżultati aħjar għall-pazjenti u l-professjonisti tal-kura tas-saħħa, filwaqt li jżid l-effiċjenza tas-sistemi tas-saħħa. IQIS li l-kwalità tal-kura tal-pazjenti hija importanti ħafna u li forza tax-xogħol fil-qasam tas-saħħa hija neċessarja biex tiġi żgurata kura ta' kwalità għolja. In-nuqqasijiet globali fil-forza tax-xogħol fil-qasam tas-saħħa li jaffettwaw serjament il-kapaċità tal-maġġoranza tal-Istati Membri, għalkemm l-aktar fl-Ewropa Ċentrali u tal-Lvant, jistgħu jiġu indirizzati b'mod aktar effikaċi billi tiżdied il-kooperazzjoni volontarja biex titjieb id-disponibbiltà tal-ħiliet u r-riżorsi fl-Unjoni Ewropea kollha. ITENNI li l-kooperazzjoni bejn is-sistemi tas-saħħa li tinvolvi l-kompetenzi tal-Istati Membri jenħtieġ li tkun immexxija esklużivament mill-Istati Membri u tkun ta' natura volontarja. JINNOTA li l-kooperazzjoni volontarja bejn is-sistemi tas-saħħa tista' tipprovdi strutturi flessibbli adattati għall-ħtiġijiet speċifiċi tal-Istati Membri parteċipanti u li tali kooperazzjoni tista' teħtieġ l-użu ta' strumenti definiti minn dawk l-Istati Membri. JIEĦU KONT tad-differenzi li jeżistu bejn is-sistemi tas-saħħa u l-benefiċċju li tingħata promozzjoni lit-tixrid rapidu u effiċjenti ta' prattiki innovattivi bbażati fuq l-evidenza. JINNOTA li l-indirizzar tal-karatteristiċi u l-isfidi speċifiċi li jinħolqu fis-suq tal-kura tas-saħħa għal innovazzjonijiet terapewtiċi, b'mod partikolari fil-qasam tal-mard rari, u l-iżvilupp ta' mediċina personalizzata, jistgħu jibbenefikaw minn kooperazzjoni volontarja biex jiġi żgurat bilanċ bejn l-aċċess, il-kwalità, l-affordabbiltà u s-sostenibbiltà tas-sistemi tas-saħħa. JINNOTA li diversi Stati Membri qed jinvolvu ruħhom f'mudelli ta' kooperazzjoni volontarja transfruntiera u reġjonali biex itejbu l-aċċess għat-teknoloġija tas-saħħa u li jistgħu jinstiltu lezzjonijiet importanti minn dawn l-esperjenzi. IQIS li l-kooperazzjoni volontarja biex jitjieb l-aċċess għal teknoloġiji tas-saħħa hija kompletament konformi mal-valuri u l-prinċipji Ewropej komuni. JINNOTA li bidla fit-teknoloġija tas-saħħa u l-imġiba tas-suq tista' tirrikjedi approċċi differenti minn dawk applikati fl-imgħoddi biex jitjieb l-aċċess għat-teknoloġiji tas-saħħa, fost l-oħrajn permezz ta' kooperazzjoni volontarja. JINNOTA d-domanda minn diversi Stati Membri għal aktar kooperazzjoni volontarja bejniethom, bħala mezz biex jitjieb l-aċċess għat-teknoloġiji tas-saħħa, inkluż: bit-tisħiħ tat-trasparenza permezz ta' kondiviżjoni aħjar tal-informazzjoni; billi jkun possibbli t-tagħlim transfruntier permezz tal-kondiviżjoni tal-esperjenza; bit-tisħiħ tas-setgħa tan-negozjar, b'mod partikolari għal swieq iżgħar, permezz ta' aggregazzjoni volontarja tad-domanda; bl-iżgurar tal-aċċess għat-teknoloġiji tas-saħħa permezz ta' skambju transfruntiera ta' informazzjoni u prodotti skarsi, speċjalment f'sitwazzjonijiet ta' emerġenza. JINNOTA li l-għoti ta' kura tas-saħħa speċjalizzata ħafna (HSHC) tinvolvi d-dijanjożi, it-trattament u/jew il-ġestjoni ta' kundizzjonijiet kumplessi bi spejjeż għoljin marbuta magħhom, u ta' spiss tista' tingħata biss permezz ta' professjonisti fil-kura medika mħarrġa adegwatament li jaħdmu f'ċentri ta' kompetenza esperta, biex b'hekk jinħolqu sfidi speċifiċi għall-forza tax-xogħol fil-qasam tas-saħħa. JINNOTA li n-Netwerks Ewropej ta' Referenza (ERNs), meta jkunu żviluppati b'mod sħiħ, jippreżentaw opportunità għat-tisħiħ ta' kapaċitajiet fl-Ewropa kollha fil-forniment ta' servizzi tas-saħħa speċjalizzati, b'mod partikolari fil-qasam tal-mard rari sabiex tiġi żgurata l-kwalità tal-kura u d-disseminazzjoni tal-għarfien u tal-prattiki innovattivi. Jesploraw, permezz tal-iskambju ta' informazzjoni fi ħdan fora eżistenti u rilevanti dwar is-saħħa, oqsma ta' kontenut ta' prijorità u proċessi xierqa għall-iżvilupp ta' kooperazzjoni volontarja mmexxija mill-Istati Membri, bħala mezz biex iżidu l-effikaċja, l-aċċessibbiltà u r-reżiljenza tas-sistemi tas-saħħa tagħhom, u biex jiġu identifikati proċessi ta' prijorità u kategoriji ta' prodotti li għalihom il-kooperazzjoni volontarja bejn is-sistemi tas-saħħa ta' Stati Membri differenti tista' żżid il-valur bħala mezz biex jiġu żgurati affordabbiltà akbar u aċċess aħjar għat-teknoloġiji tas-saħħa. Id-diskussjonijiet jistgħu wkoll: Jesploraw il-fatturi li jappoġġaw u jxekklu l-kooperazzjoni volontarja biex jittejjeb l-aċċess għat-teknoloġiji tas-saħħa, fil-kuntest tas-saħħa, li hija kompetenza tal-Istat Membru; Jidentifikaw oqfsa tal-aħjar prattika għal kooperazzjoni volontarja transfruntiera u reġjonali biex jitjieb l-aċċess għall-innovazzjoni, għal dawk l-Istati Membri li jkunu lesti jiżviluppaw strateġiji bħal dawn; Jesploraw soluzzjonijiet biex tiżdied l-effikaċja tal-kooperazzjoni u biex jiġu antiċipati aħjar l-ostakli potenzjali għall-aċċess, minħabba li jfeġġu teknoloġiji tas-saħħa ġodda, inkluż billi jikkontribwixxu b'mod attiv għall-hekk imsejjaħ skannjar konġunt tal-orizzont; Jesploraw mekkaniżmi għal kondiviżjoni volontarja ta' informazzjoni fil-fażi ta' wara l-kummerċjalizzazzjoni, bil-ħsieb li jiġu evalwati l-eżiti, inkluż l-impatt, li l-adozzjoni ta' teknoloġiji innovattivi tas-saħħa jkollha fuq il-pazjenti u s-sistemi tas-saħħa; Jikkondividu informazzjoni dwar il-kriterji u l-proċessi użati mill-Istati Membri għal diżinvestiment fit-teknoloġiji tas-saħħa li ma jibqgħux kosteffiċjenti; Jevalwaw il-progress li jkun sar fl-implimentazzjoni ta' aċċess aħjar għal trattamenti għal pazjenti b'mard rari u uġigħ kroniku, filwaqt li jirrikonoxxu l-ħtieġa li jinżamm bilanċ bejn l-innovazzjoni, id-disponibbiltà, l-aċċessibbiltà u l-affordabbiltà; Jidentifikaw oqsma ta' kooperazzjoni volontarja potenzjali bejn l-Istati Membri biex isaħħu u jtejbu l-forza tax-xogħol fil-qasam tas-saħħa tal-Istati Membri parteċipanti, bil-ħsieb li: Jiġu esplorati possibilitajiet u mekkaniżmi għal kooperazzjoni volontarja biex jitjieb it-trasferiment tal-għarfien u ħiliet u biex tiġi żviluppata aktar il-kapaċità tal-forza tax-xogħol fil-qasam tas-saħħa; Isir użu mill-esperjenza lokali dokumentata tal-kooperazzjoni volontarja tal-kura tas-saħħa speċjalizzata ħafna biex tkun ta' informazzjoni għal politiki fil-livell makro, fejn xieraq; Issir promozzjoni tal-kooperazzjoni volontarja dwar prattiki etiċi ta' reklutaġġ; Jiġi inkuraġġit u appoġġat il-ħolqien ta' evidenza dwar it-trasferibbiltà ta' prattiki innovattivi, inkluż il-kooperazzjoni volontarja, permezz ta' mobilità strutturata f'servizzi speċjalizzati ħafna, bħala għodda għad-disseminazzjoni ta' servizzi tas-saħħa innovattivi ta' kwalità għolja. Filwaqt li jikkunsidraw l-eżistenza ta' prattiki differenti ta' informazzjoni fi ħdan is-suq tal-farmaċewtika, u filwaqt li jirrikonoxxu l-benefiċċji potenzjali ta' skambju ta' informazzjoni bejn l-Istati Membri dwar il-politiki nazzjonali ta' pprezzar u ta' rimborżar, jikkondividu aktar informazzjoni dwar ftehimiet ta' pprezzar u fil-qafas tagħhom b'rabta ma' prodotti mediċinali fuq bażi volontarja, bil-ħsieb li tiżdied it-trasparenza u tissaħħaħ il-pożizzjoni tal-Istati Membri individwali f'negozjati mal-industrija u – konsegwentement – tiżdied l-affordabbiltà ta' dawn il-prodotti fl-UE kollha. Jippromwovu l-kisba ta' ħiliet innovattivi u speċjalizzati għall-professjonisti stabbiliti kif ukoll għal apprendisti gradwati permezz tal-implimentazzjoni ta' attivitajiet ta' kooperazzjoni volontarja bejn l-organizzazzjonijiet tal-kura tas-saħħa orjentati lejn il-promozzjoni ta' riżultati aħjar għall-pazjenti, il-kontinwità tal-kura u t-tisħiħ tal-forza tax-xogħol fil-qasam tas-saħħa. Jinkoraġġixxu lill-ERNs biex jiksbu l-objettivi maħsuba tagħhom li jipprovdu aċċess aħjar għal pazjenti li jeħtieġu kura tas-saħħa speċjalizzata ħafna, sabiex l-ostakli għall-aċċess jingħelbu u jitnaqqsu l-inugwaljanzi bejn iċ-ċittadini Ewropej. Dan jinkludi: Evalwazzjoni tal-prontezza u l-kapaċità tal-ERNs li jassumu rwol f'taħriġ speċjalizzat ħafna u fl-iżvilupp professjonali kontinwu għall-professjonisti tas-saħħa, b'mod partikolari permezz ta' tagħlim elettroniku (e-learning), taħriġ elettroniku (e-training) u skambji fuq perijodi qosra biex jissaħħu l-kapaċitajiet tal-forza tax-xogħol fil-qasam tas-saħħa permezz tal-fornituri tal-kura tas-saħħa tal-ERN, u biex jiżviluppaw l-għarfien u l-ħila esperta tagħhom fid-dijanjożi, it-trattament u l-kura tal-pazjenti; Riflessjoni dwar modi kif tista' tiġi stimolata r-riċerka innovattiva fuq mard rari ħafna permezz tal-ERNs, tinġabar evidenza dwar l-effikaċja tat-teknoloġiji innovattivi u tinġabar data komparabbli u affidabbli minn reġistri tal-pazjenti interoperabbli, kif ukoll informazzjoni rilevanti oħra. Jiffaċilitaw u jappoġġaw l-implimentazzjoni ta' proġetti pilota għal mobilità professjonali transfruntiera volontarja bħala mezz biex tinbena l-esperjenza u l-kapaċità li jiġu pprovduti servizzi innovattivi u speċjalizzati ħafna, f'kollaborazzjoni mal-partijiet ikkonċernati, billi jibnu fuq l-opportunitajiet offruti permezz ta' strutturi eżistenti. Jikkunsidraw li jwettqu eżerċizzju ta' ġbir ta' informazzjoni u rapportar dwar l-azzjonijiet nazzjonali volontarji u l-kollaborazzjoni volontarja fil-livell Ewropew bejn l-Istati Membri fil-qasam tal-mard rari sabiex jiġi promoss l-iskambju tal-aħjar prattiki. Jeżaminaw l-eżitu tal-analiżi bbażata fuq l-evidenza tal-impatt tal-inċentivi fuq l-innovazzjoni, id-disponibbiltà, l-aċċessibbiltà u l-affordabbiltà tal-prodotti mediċinali, inklużi mediċini orfni. Jikkunsidraw li jittieħed kont, fuq bażi volontarja, tar-rakkomandazzjonijiet, l-aħjar prattiki u r-riżultati bbażati fuq il-ħidma mwettqa f'azzjonijiet konġunti u gruppi ta' ħidma ta' esperti rilevanti tal-UE, u d-disseminazzjoni tar-riżultati fil-livelli varji fis-sistema tas-saħħa. Jekk mitlub mill-Istati Membri, wara l-preżentazzjoni tal-valutazzjoni tal-ħtiġijiet imsemmija fil-paragrafu 36, tirrifletti dwar ir-rekwiżiti għal żvilupp sostenibbli u l-implimentazzjoni tal-għażliet. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Franza ressqet applikazzjoni għal emenda fl-ispeċifikazzjoni tad-denominazzjoni "Vacqueyras", skont l-Artikolu 105 tar-Regolament (UE) Nru 1308/2013. Il-Kummissjoni eżaminat din l-applikazzjoni u sabet li l-kundizzjonijiet previsti fl-Artikoli 93 sa 96, fl-Artikolu 97(1), kif ukoll fl-Artikoli 100, 101 u 102 tar-Regolament (UE) Nru 1308/2013, huma ssodisfati. IDDEĊIEDIET KIF ĠEJ: L-applikazzjoni għal emenda fl-ispeċifikazzjoni tad-denominazzjoni "Vacqueyras" (DOP) skont l-Artikolu 105 tar-Regolament (UE) Nru 1308/2013, tinsab fl-Anness ta' din id-Deċiżjoni. Magħmul fi Brussell, id-29 ta' Ġunju 2017. L-Artikolu 105 tar-Regolament Nru 1308/2013 — Emenda mhux minuri Il-punt V tal-ispeċifikazzjoni jiddefinixxi r-regoli dwar il-proporzjon, it-tkabbir u l-varjetajiet awtorizzati. Għall-inbejjed ħomor dawn huma kif ġej: il-proporzjon tal-varjetajiet prinċipali u ta' dawk komplementari kollha huwa ugwali għal jew aktar minn 90 % tad-dwieli; il-proporzjon tal-varjetà Grenache N huwa ugwali għal jew aktar minn 50 % tad-dwieli; il-proporzjon tal-varjetajiet Mourvèdre N u Syrah N kollha huwa ugwali għal jew aktar minn 20 % tad-dwieli. Għall-inbejjed ħomor, iddaħħlet modifika: din ma tapplikax għal operaturi produtturi tal-għeneb li ma jagħmlux l-inbid mill-produzzjoni tagħhom stess, u li jużaw erja totali (kull kulur) fi ħdan iż-żona tar-raba' definita ta' inqas minn 1,5 ettari tad-DOP "Vacqueyras". Ir-regoli dwar il-varjetajiet ta' dwieli msemmija iktar' il fuq mhumiex adattati għal azjendi żgħar, u ħafna drabi huma kkostitwiti minn ħbula tar-raba', li ma jkunux għall-inbid. Din l-emenda ma taffettwax id-Dokument Uniku. It-tieni inċiż tat-tieni paragrafu tal-punt VI tal-ispeċifikazzjoni, inkiteb mill-ġdid kif ġej: "Il-ġestjoni tal-veġetazzjoni spontanja ssir mill-1 ta' Settembru sal-1 ta' Frar, kemm b'mezzi mekkaniċi u kemm b'materjal li jiżgura l-lokalizzazzjoni preċiża tal-prodotti ta' trattament." huwa mibdul b'dan li ġej: "Fuq mill-inqas 60 % tal-wiċċ bejn iż-żewġ ringieli, isir xogħol kemm ta' taħrit tal-ħamrija, kif ukoll ta' kopertura ta' ħaxix miżrugħ jew spontanju. F'dan l-aħħar każ, il-veġetazzjoni spontanja ssir permezz ta' mezzi mekkaniċi jew permezz ta' materjal li jippermetti l-lokalizzazzjoni preċiża tal-prodotti ta' trattament." Il-grupp applikant ikun jixtieq li x-xogħol mekkaniku tal-ħamrija jsir is-sena kollha b'mod li ma jkun fadal l-ebda art għeri. Din l-emenda ma taffettwax id-dokument uniku. Fil-punt c tal-punt 1 tat-Taqsima IX tal-Ispeċifikazzjonijiet Tekniċi, l-istandard dwar l-intensità tal-kulur tal-inbejjed ħomor naqas minn 6 għal 5. Din l-emenda hija neċessarja minħabba li bħalissal-livell qiegħed għoli wisq u jippreġudika l-inbid b'perċentwal kbir tal-varjetà tal-għenba Grenache N, il-varjetà prinċipali tad-denominazzjoni għall-inbejjed ħomor. Din hija għenba ta' kulur mitfi (pjuttost baxxa f'antijoċijannini), u għalhekk dan ma jippermettix li tintlaħaq intensità għolja ħafna tal-kulur. Fil-kuntest ta' din l-applikazzjoni għal emenda, id-dokument uniku ġie aġġornat skont ir-regoli l-ġodda ta' input introdotti fis-softwer e-ambrosia. DOP — Denominazzjoni ta' oriġini protetta L-inbejjed bojod, għalkemm jirrappreżentaw parti żgħira biss tal-produzzjoni, għandhom identità qawwija b'togħma predominanti, prinċipalment florali ittemprati b'noti tal-frott taċ-ċitru. Fil-ħalq, l-istruttura u l-enerġija tagħhom jagħtuhom qawwa u persistenza aromatika sostnuta. TAVNM (il-qawwa alkoħolika naturali minima skont il-volum): 12 %. Wara l-ippakkjar: kontenut ta' zokkor fermentabbli ≤ 3 g/L jekk TAVN ≤ 14 %; kontenut ta' zokkor fermentabbli ≤ 4 g/L jekk TAVN > 14 %. Il-kriterji analitiċi l-oħra jikkonformaw mal-leġiżlazzjoni tal-UE. L-inbejjed ħomor, bi produzzjoni ta' maġġoranza kbira, huma distinti minħabba t-tipi differenti ta' ħamrija u huma ġejjin mill-varjetajiet tal-għeneb Grenache N, Mourvèdre N, u Syrah N. Dawn huma distinti minħabba identità qawwija li ta' spiss hija r-riżultat ta' perjodu ta' tkabbir twil biżżejjed, ukoll jekk dan ma jkunx sfurzat. Il-ħwawar huma kumplessi, iddominati mill-frott aħmar jew mill-frott iswed, ħafna drabi bi ħjiel tal-frott matur iżżejjed, tal-frott ippreżervat jew tal-ġamm. Il-proċess tal-evoluzzjoni tagħhom jagħtihom ħjiel aktar imħawrin, u aktar marbuta mal-annimali (il-ġilda, il-kaċċa, ...). It-togħma tagħhom hija ġeneruża, qawwija, li tfakkrek fl-injam tal-bosk; hija kkawżata mill-istruttura tannika u mhijiex aggressiva. Dawn l-inbejjed huma qawwijin, sħaħ u eleganti. Wara l-ippakkjar: kontenut ta' zokkor fermentabbli ≤ 3 g/L jekk TAVN ≤ 14 %; kontenut ta' zokkor fermentabbli ≤ 4 g/L jekk TAVN > 14 %; kontenut ta' aċidu maliku ≤ 0,4 g/L; intensità tal-kulur (DO 420 nm+DO 520 nm+DO 620 nm) ≥ 5; indiċi ta' polifenoli totali (DO 280 nm) ≥ 45. Il-kriterji analitiċi l-oħra jikkonformaw mal-leġiżlazzjoni tal-UE. L-inbejjed rożè, bi produzzjoni daqstant fiduċjuża daqs dik tal-inbejjed bojod, pjuttost ikkuluriti, huma rikki u qawwijin u ġeneralment huma ddominati mill-frott, u huma ġejjin ukoll l-aktar mill-varjetajiet tad-dwieli Grenache N, Mourvèdre N u Syrah N. Dawn huma kkaratterizzati minn persistenza aromatika sostnuta. Wara l-ippakkjar: kontenut ta' zokkor fermentabbli ≤ 3 g/L jekk TAVN ≤ 14 %; kontenut ta' zokkor fermentabbli ≤ 4 g/L jekk TAVN > 14 %. Il-kriterji analitiċi l-oħra jikkonformaw mal-leġiżlazzjoni tal-UE. Restrizzjoni applikabbli għall-produzzjoni L-użu ta' biċċiet tal-injam huwa pprojbit; Għall-produzzjoni tal-inbid rożè, huwa pprojbit l-użu tal-faħam għal fini enoloġiku, kemm waħdu jew fi preparazzjonijiet. Id-distanza bejn ir-ringieli ma tistax tkun aktar minn 2,50 metri; Id-dwieli jinżabru f'forma qasira (imħarrġa f'forma ta' sġajriet (Gobelet) jew skont il-metodu Cordon de Royat), b'massimu ta' 6 friegħi. Kull fergħa għandha massimu ta' 2 rimjiet. Il-perjodu ta' formazzjoni jew ta' riġenerazzjoni tal-Cordon de Royat għandu jkun limitat għal sentejn (2). Matul dan il-perjodu, huwa awtorizzat il-metodu "Guyot" b'qasba b'mhux aktar minn 8 rimjiet u b'fergħa b'2 rimjiet. Il-varjetà tad-dielja Viognier B tista' tinżabar: kemm bil-metodu Guyot sempliċi b'massimu ta' 8 rimjiet fuq il-qasba u b'fergħa 1 jew tnejn jew b'massimu ta' 2 rimjiet fuq kull fergħa; u kemm bil-metodu Guyot doppju b'massimu ta' 6 rimjiet fuq kull qasba b'fergħa 1 jew tnejn u b'massimu ta' 2 rimjiet fuq kull fergħa. L-irrigazzjoni tista' tiġi awtorizzata. 40 ettolitru għal kull ettaru Il-ħsad tal-għeneb, il-produzzjoni u l-maturazzjoni tal-inbid isiru fit-territorju tal-muniċipalitajiet li ġejjin tad-département ta' Vaucluse: Sarrians, Vacqueyras. It-territorju tad-denominazzjonin ta' oriġini kkontrollata "Vacqueyras", jinsab fil-qalba tal-għelieqi tad-dwieli meridjonali fil-wied tar-Rhône, huwa magħruf bħala "cru des Côtes du Rhône", u huwa wieħed mit-territorji madwar il-massif tal-ġir tad-Dentelles de Montmirail. Din il-muntanja ammirabbli, "mons mirabilis", hija l-eqreb pass tal-Alpi lejn il-Vallée du Rhône, il-wied li hija taqsam parzjalment mil-Lvant għall-Punent. Iż-żona ġeografika tinsab fil-muniċipalitajiet ta' Vacqueyras u Sarrians fid-département ta' Vaucluse. "Vacqueyras" tiġġustifika bis-sħiħ l-isem antik tagħha: "Vallis Quadreria", "Wied tal-Ġebel", fejn l-għelieqi tad-dwieli ġew impjantati fil-parti l-kbira kbar tar-raba' mtarrġa tal-Ouvèze, f'altitudni ta' bejn 60 u 160 metru. Il-klima hija Mediterranja, sħuna u xotta, b'ħafna xemx. Madankollu hemm livell baxx iżda irregolari ħafna ta' xita annwali u kultant b'xi perjodi ta' xita qawwija waqt is-solstizji. Iż-żona ġeografika hija wkoll soġġetta għal parti sinifikanti tas-sena (iktar minn 100 jum fis-sena), għall-influwenza tal-Majjistral, riħ vjolenti u kiesaħ mit-Tramuntana. Minn naħa waħda, il-fatturi naturali u propizji li jwasslu għal espressjoni oriġinali tal-potenzjal tal-ħsad, b'ħamrija ramlija b'livell għoli ta' permeabbiltà, (ramel, żrar, ċagħaq), ħafna drabi assoċjati b'matriċi taflija li kapaċi toffri riżerva tal-ilma importanti f'perjodi xotti, u min-naħa l-oħra, il-klima Mediterranja mmoderata bid-Dentelles de Montmirail fil-viċinanza, dawn flimkien jippermettu kundizzjonijiet tajbin għall-maturazzjoni tal-frott mingħajr temperaturi eċċessivi, u jiffaċilitaw l-effetti pożittivi tal-Majjistral kemm fil-konċentrazzjoni tagħhom kif ukoll fil-protezzjoni kontra l-mard fungali u fl-aħħar nett, il-fatturi umani, żviluppati tul il-ġenerazzjonijiet, bis-saħħa tal-għarfien espert tal-operaturi fl-iżvilupp tal-varjetajiet tad-dwieli u tat-taħlit tal-għeneb. L-inbejjed koperti bid-denominazzjoni ta' oriġini kkontrollata "Vacqueyras" jixhdu l-oriġinalità ta' dan it-territorju. Dawn l-interazzjonijiet huma evidenti b'mod partikolari fl-inbejjed ħomor, bit-taħlitiet kumplessi bejn il-qawwa u l-istruttura tannika li wieħed isib fl-għeneb imkabbra fiċ-ċagħaq, bid-delikatezza u fl-aromi tal-frott tal-għeneb imkabbra fil-ħamrija ramlija, bl-armonija u l-bilanċ tal-għeneb imkabbra fiż-żrar ramli. Bis-saħħa ta' dan il-potenzjal, l-għarfien applikat jippermetti ż-żamma tal-identità tal-inbejjed ħomor, filwaqt li titħares in-natura unika tal-materja prima. B'mod pjuttost eċċezzjonali f'din iż-żona ta' vitikultura, l-identità partikolari tal-inbejjed prodotti ġiet rikonoxxuta wkoll għall-inbejjed bojod u rożé li jibbenefikaw, f'dan il-każ, mill-istess impatti kwalitattivi marbuta kemm mal-fatturi naturali kif ukoll mal-prattiki tal-produzzjoni. Ir-reputazzjoni, l-għarfien, id-drawwiet u l-kwalità tal-inbejjed jidhru wkoll fl-għelieqi tad-dwieli tal-"Vacqueyras", bis-saħħa ta' wirt rurali importanti u ppreservat, marbut mal-attività agrikola. Leġiżlazzjoni nazzjonali Dispożizzjonijiet addizzjonali dwar it-tikkettar It-tikkettar ta' nbejjed b'denominazzjoni ta' oriġini kkontrollata tista' tispeċifika l-unità ġeografika "Cru des Côtes du Rhône" jew "Vignobles de la Vallée du Rhône". Il-kundizzjonijiet tal-użu tal-unità ġeografika aktar wiesgħa "Vignobles de la Vallée du Rhône" huma stabbiliti fil-ftehim iffirmat bejn id-diversi entitajiet ta' difiża u ta' ġestjoni kkonċernati, dwar il-kundizzjonijiet ta' użu ta' dik l-unità ġeografika aktar wiesgħa. Leġiżlazzjoni nazzjonali Derogi dwar il-produzzjoni fiż-żona ġeografika definita Iż-żona fil-viċinanza immedjata, definita bid-deroga għall-produzzjoni tal-inbid, għall-ipproċessar u għall-maturazzjoni tal-inbid, hija rrappreżentata mit-territorju tal-muniċipalitajiet li ġejjin: Il-lista tal-muniċipalitajiet skont id-département tinsab fl-ispeċifikazzjoni tad-denominazzjoni. Il-Kumitat Konsultattiv jaqbel mal-Kummissjoni li l-imġiba antikompetittiva koperta mill-abbozz ta' deċiżjoni tikkostitwixxi ftehim u/jew prattiki miftiehma bejn l-impriżi skont it-tifsira tal-Artikolu 101 TFUE u l-Artikolu 53 tal-Ftehim ŻEE. Il-Kumitat Konsultattiv jaqbel mal-valutazzjoni tal-Kummissjoni fir-rigward tal-prodott u tal-ambitu ġeografiku tal-ftehim u/jew il-prattiki miftiehma miġbura fl-abbozz ta' deċiżjoni. Il-Kumitat Konsultattiv jaqbel mal-Kummissjoni li l-impriżi kkonċernati mill-abbozz ta' deċiżjoni pparteċipaw fi ksur uniku u kontinwu tal-Artikolu 101 tat-TFUE u tal-Artikolu 53 tal-Ftehim ŻEE. Il-Kumitat Konsultattiv jaqbel mal-Kummissjoni li l-għan tal-ftehim u/jew tal-prattiki miftiehma kien li jillimita(w) il-kompetizzjoni skont it-tifsira tal-Artikolu 101 tat-TFUE u tal-Artikolu 53 tal-Ftehim ŻEE. Il-Kumitat Konsultattiv jaqbel mal-Kummissjoni li l-ftehim u/jew il-prattiki miftiehma kienu kapaċi jaffettwaw b'mod sinifikanti l-kummerċ bejn l-Istati Membri/il-Partijiet Kontraenti. Il-Kumitat Konsultattiv jaqbel mal-valutazzjoni tal-Kummissjoni rigward it-tul tal-ksur. Il-Kumitat Konsultattiv jaqbel mal-abbozz ta' deċiżjoni tal-Kummissjoni fir-rigward tad-destinatarji. Il-Kumitat Konsultattiv jaqbel mal-Kummissjoni li jenħtieġ li tiġi imposta multa fuq id-destinatarji tal-abbozz ta' deċiżjoni. Il-Kumitat Konsultattiv jaqbel mal-Kummissjoni dwar l-applikazzjoni tal-Linji Gwida tal-2006 dwar il-metodu ta' ffissar ta' multi imposti skont l-Artikolu 23(2)(a) tar-Regolament (KE) Nru 1/2003. Il-Kumitat Konsultattiv jaqbel mal-Kummissjoni dwar l-ammonti bażiċi tal-multi. Il-Kumitat Konsultattiv jaqbel mad-determinazzjoni tad-durata għall-finijiet tal-iffissar tal-multi. Il-Kumitat Konsultattiv jaqbel mal-Kummissjoni li ma hemmx ċirkustanzi aggravanti u ċirkustanzi mitiganti applikabbli f'dan il-każ. Il-Kumitat Konsultattiv jaqbel mal-Kummissjoni fir-rigward tat-tnaqqis ta' multi abbażi tal-Avviż ta' Klemenza tal-2006. Il-Kumitat Konsultattiv jaqbel mal-Kummissjoni fir-rigward tat-tnaqqis ta' multi abbażi tal-Avviż ta' Riżolviment tal-2008. Il-Kumitat Konsultattiv jaqbel mal-Kummissjoni dwar l-ammonti finali tal-multi. Fit-tweġibiet tagħhom għad-DO, il-partijiet li għażlu r-riżolviment kollha kkonfermaw li d-DO rriflettiet il-kontenut tas-sottomissjonijiet dwar ir-riżolviment tagħhom. Skont l-Artikolu 16 tad-Deċiżjoni 2011/695/UE, jien eżaminajt jekk l-abbozz tad-deċiżjoni indirizzat lill-Partijiet jirrigwardax biss l-oġġezzjonijiet li fir-rigward tagħhom il-partijiet li għażlu r-riżolviment ingħataw l-opportunità li jesprimu l-fehmiet tagħhom, u jien wasalt għal konklużjoni pożittiva. Brussell, id-29 ta' Novembru 2013. Id-destinatarji tad-Deċiżjoni pparteċipaw fi ksur uniku u kontinwu tal-Artikolu 101 tat-Trattat u l-Artikolu 53 tal-Ftehim taż-ŻEE. Is-suġġett tal-ksur kien ir-restrizzjoni u/jew tgħawwiġ tal-kompetizzjoni fis-settur tad-Derivattivi tar-Rati tal-Imgħax tal-Euro marbuta mal-Euro Interbank Offered Rate ("EURIBOR") u/jew il-Euro Over Night Index Average("EONIA") (minn hawn 'il quddiem imsejħa "EIRD" jew "EIRDs"). Il-EURIBOR ma għandhiex perjodu ta' maturità mil-lum għal għada ("overnight"). Dan ir-rwol huwa meħud minn EONIA li hija rata tal-imgħax mil-lum għal għada maħduma bl-għajnuna tal-Bank Ċentrali Ewropew bħala medja ponderata ta' kull tranżazzjoni ta' self mhux garantit mil-lum għal għada ta' ċerti banek fis-suq interbankarju. Il-banek li jikkontribwixxu għal EONIA huma l-istess banek tal-panel li jikkontribwixxu għall-EURIBOR. Il-maturitajiet differenti tal-EURIBOR (bħal xahar (1), tliet (3) xhur, sitt (6) xhur jew 12-il xahar) iservu bħala komponenti tal-ipprezzar għall-EIRDs ibbażati fuq il-EURIBOR. Għall-EIRDs, il-maturità rispettiva tal-EURIBOR li qed tasal lejn il-maturità jew li tiġi stabbilita mill-ġdid għal data speċifika tista' jew taffettwa l-fluss ta' flus li bank jirċievi mingħand il-kontroparti għall-EIRD, jew inkella l-fluss ta' flus li bank jeħtieġ li jħallas lill-kontroparti f'dik id-data. Skont il-pożizzjonijiet tan-negozjar/skoperturi li jkun assuma f'ismu min-negozjanti tiegħu, bank jista' jkollu interess f'iffissar EURIBOR għoli (meta jirċievi ammont ikkalkulat fuq il-bażi ta' EURIBOR), iffissar baxx (meta jeħtieġ iħallas ammont ikkalkolat fuq il-bażi ta' EURIBOR) jew "fiss" (meta ma jkollux pożizzjoni sinifikanti fl-ebda waħda miż-żewġ direzzjonijiet). Id-Deċiżjoni hija indirizzata lid-destinatarji li ġejjin (minn hawn 'il quddiem "id-destinatarji"): Barclays plc, Barclays Bank plc, Barclays Directors Limited, Barclays Group Holdings Limited, Barclays Capital Services Limited u Barclays Services Jersey Limited (flimkien imsejħin "Barclays"); Din id-Deċiżjoni hija bbażata fuq stati ta' fatt aċċettati biss minn Barclays, Deutsche Bank, Société Générale u RBS fil-proċedura ta' riżolviment. Din id-Deċiżjoni ma tistabbilixxi l-ebda obbligu ta' kwalunkwe parti li ma għażlitx ir-riżolviment għal kwalunkwe parteċipazzjoni fi ksur tad-dritt tal-kompetizzjoni tal-UE f'dan il-każ. Il-grupp RBS inkluda bank tal-panel mis-17 ta' Ottubru 2007 'il quddiem wara l-akkwist ta' partijiet ta' ABN Amro. Il-każ infetaħ fuq il-bażi ta' applikazzjoni għall-immunità minn Barclays fl-14 ta' Ġunju 2011. Bejn it-18 u l-21 ta' Ottubru 2011, il-Kummissjoni wettqet spezzjonijiet mhux imħabbra fil-bini ta' diversi banek f'Londra u Pariġi. Il-Kummissjoni bagħtet ukoll serje ta' talbiet għall-informazzjoni. Wara l-ispezzjonijiet, il-Kummissjoni rċeviet applikazzjonijiet għall-klemenza minn RBS, Deutsche Bank u Société Générale. Skont id-deċiżjonijiet tal-5 ta' Marzu 2013 u tad-29 ta' Ottubru 2013, il-Kummissjoni bdiet proċedimenti skont l-Artikolu 11(6) tar-Regolament (KE) Nru 1/2003 kontra d-destinatarji tad-Deċiżjoni u tliet banek oħra bil-għan li tipparteċipa f'diskussjonijiet ta' riżolviment magħhom. Il-laqgħat ta' riżolviment seħħew u d-destinatarji tad-Deċiżjoni issottomettew sussegwentement it-talbiet formali ta' riżolviment tagħhom lill-Kummissjoni skont l-Artikolu 10a(2) tar-Regolament (KE) Nru 773/2004. Fid-29 ta' Ottubru 2013, il-Kummissjoni adottat Dikjarazzjoni ta' Oġġezzjonijiet indirizzata lil Barclays, Deutsche Bank, Société Générale u RBS u l-erba' partijiet kollha kkonfermaw li kienet tirrifletti l-kontenut tas-sottomissjonijiet tagħhom u li għalhekk huma baqgħu impenjati li jsegwu l-proċedura ta' riżolviment. Il-Kumitat Konsultattiv fil-Qasam tal-Prattiċi Restrittivi u Pożizzjonijiet Dominanti ħareġ opinjoni favorevoli fid-29 ta' Novembru 2013 u l-Kummissjoni adottat id-Deċiżjoni fl-4 ta' Diċembru 2013. Permezz tal-imġiba ta' ċerti impjegati tagħhom, il-partijiet ipparteċipaw f'arranġamenti fis-settur tal-EIRD li kkonsistew mill-prattiċi li ġejjin bejn il-partijiet differenti: Xi drabi, ċerti negozjanti li kienu impjegati minn partijiet differenti kkomunikaw u/jew irċevew preferenzi għal iffissar mhux mibdul, baxx jew għoli ta' ċerti maturitajiet tal-EURIBOR. Dawn il-preferenzi ddependew fuq il-pożizzjonijiet ta' negozjar/skoperturi tagħhom. Xi drabi, ċerti negozjanti ta' partijiet differenti kkomunikaw u/jew irċevew mingħand xulxin informazzjoni dettaljata, mhux magħrufa/disponibbli pubblikament dwar il-pożizzjonijiet ta' negozjar jew dwar l-intenzjonijiet għal sottomissjonijiet futuri tal-EURIBOR għal ċerti maturitajiet ta' mill-anqas wieħed mill-banek rispettivi tagħhom. Xi drabi, ċerti negozjanti investigaw ukoll il-possibilitajiet li jallinjaw il-pożizzjonijiet ta' negozjar EIRD tagħhom fuq il-bażi ta' informazzjoni bħal din kif deskritt taħt (a) jew (b). Xi drabi, ċerti negozjanti esploraw ukoll possibiltajiet biex jallinjaw tal-anqas waħda mis-sottomissjonijiet futuri EURIBOR tal-banek tagħhom fuq il-bażi ta' tali informazzjoni kif deskritt taħt (a) jew (b). Xi drabi, tal-anqas wieħed min-negozjanti involuti f'diskussjonijiet bħal dawn ikkuntattja lis-sottomettenti tar-rati EURIBOR tal-bank rispettiv, jew iddikjara li kien biħsiebu jagħmel dan, biex jitlobhom jissottomettu lill-aġent inkarigat, sabiex jeżegwixxi l-kalkoli tal-EBF f'ċerta direzzjoni jew f'livell speċifiku. Xi drabi, tal-anqas wieħed min-negozjanti involuti f'diskussjonijiet bħal dawn iddikjara li se jirrapporta lura, jew se jirrapporta lura għat-tweġiba ta-sottomettent qabel iż-żmien meta s-sottomissjonijiet ta' kuljum EURIBOR kellhom jiġu sottomessi lill-aġent tal-kalkoli jew, f'dawk l-istanzi fejn in-negozjant kien diġà ddiskuta dan mas-sottomettent, għadda l-informazzjoni riċevuta mis-sottomettent lin-negozjant ta' parti oħra. Xi drabi, tal-anqas negozjant wieħed ta' parti żvela lil negozjant ta' parti oħra informazzjoni dettaljata u sensittiva dwar l-istrateġija ta' negozjar jew l-istrateġija tal-ipprezzar tal-bank tiegħu rigward l-EIRDs. Barra minn hekk, f'xi okkażjonijiet ċerti negozjanti impjegati minn partijiet differenti ddiskutew l-eżitu tal-iffissar tar-rata EURIBOR, inklużi sottomissjonijiet tal-banek speċifiċi, wara li jkunu ġew stabbiliti u ppubblikati r-rati EURIBOR ta' ġurnata. Kull parti pparteċipat tal-anqas f'wieħed minn dawn it-tipi ta' mġiba. Dan seħħ matul il-perjodu kollu tal-parteċipazzjoni rispettiva fil-ksur mill-partijiet li għażlu r-riżolviment, għalkemm mhux kull parti li għażlet ir-riżolviment ipparteċipat fl-instanzi kollha tal-kollużjoni u l-intensità tal-kuntatti kollużivi varjat matul il-perjodu ta' ksur. L-attività kollużiva okkorriet permezz ta' kuntatti bilaterali, prinċipalment permezz ta' chats online, posta elettronika u messaġġi online jew fuq it-telefown. Bejn id-29 ta' Settembru 2005 u t-30 ta' Mejju 2008, Barclays impenjat ruħha fi prattiki bilaterali li jikkorrispondu ma' tal-anqas uħud mill-prattiċi mnniżżla fil-premessa (13) ma' Deutsche Bank, Société Générale, RBS u tliet banek oħra, matul id-durata tal-perjodu rispettiv ta' parteċipazzjoni ta' kull parti. Bejn id-29 ta' Settembru 2005 u t-30 ta' Mejju 2008, Deutsche Bank ħa sehem fi prattiċi bilaterali li jikkorrispondu ma' tal-anqas uħud mill-prattiċi mniżżla fil-premessa (13) ma' Barclays, RBS u bank ieħor, matul id-durata tal-perjodu ta' parteċipazzjoni rispettiv ta' kull parti. Bejn il-31 ta' Marzu 2006 u t-30 ta' Mejju 2008, Société Générale ħadet sehem fi prattiċi bilaterali li jikkorrispondu ma' tal-anqas uħud mill-prattiċi mniżżla fil-premessa (13) ma' Barclays u RBS, matul id-durata tal-perjodu ta' parteċipazzjoni rispettiv ta' kull parti. Bejn is-26 ta' Settembru 2007 u t-30 ta' Mejju 2008, RBS ħadet sehem fi prattiċi bilaterali li jikkorrispondu ma' tal-anqas uħud mill-prattiċi mniżżla fil-premessa (13) ma' Barclays, Deutsche Bank u Société Générale. Kif innotat fil-punt (8) hawn fuq, din id-Deċiżjoni ma tistabbilixxi l-ebda imputabilità tal-partijiet li ma għażlux ir-riżolviment biex jipparteċipaw fi ksur tad-dritt tal-kompetizzjoni tal-UE f'dan il-każ. L-ambitu ġeografiku tal-ksur kopra tal-anqas it-territorju kollu taż-ŻEE. L-ammont bażiku tal-multa li għandha tiġi imposta fuq l-impriżi kkonċernati għandu jiġu stabbilit billi jiġi kkunsidrat il-valur tal-bejgħ, il-fatt li l-ksur huwa fin-natura tiegħu stess fost ir-restrizzjonijiet l-aktar gravi tal-kompetizzjoni, it-tul ta' żmien u l-ambitu ġeografiku tal-kartell, il-fatt li l-attivitajiet kollużivi kienu relatati mal-punti referenzjarji finanzjarji, l-importanza suprema li għandhom ir-rati affettwati għas-settur tas-servizzi finanzarji fi ħdan is-suq intern u fl-Istati Membri, u ammont addizzjonali sabiex l-impriżi jiġu dissważi milli jidħlu f'dan it-tip ta' prattiki illegali. Fir-rigward ta' dan il-ksur, il-Kummissjoni kkalkolat il-valur annwali tal-bejgħ għall-partijiet kollha fuq il-bażi tal-flussi tal-flus li kull bank ikun irċieva mill-portafoll rispettiv tiegħu ta' EIRDs sottoskritti ma' kontropartijiet stabbiliti fiż-ŻEE matul ix-xhur li jikkorrispondu mal-parteċipazzjoni rispettiva tagħhom fil-ksur, skontati fuq il-bażi ta' fattur uniformi biex jitqiesu l-partikolaritajiet tal-industrija tal-EIRD, bħan-netting inerenti għal din l-industrija, li jfisser li l-banek kemm ibigħu kif ukoll jixtru d-derivattivi sabiex il-pagamenti li jidħlu jiġu nnettjati kontra l-pagamenti li joħorġu, kif ukoll l-iskala ta' varjazzjonijiet tal-prezz. Il-Kummissjoni ma applikat l-ebda ċirkostanza aggravanti jew mitiganti. L-Artikolu 23(2) tar-Regolament (KE) Nru 1/2003 jistipula li l-multa imposta fuq kull impriża għal kull ksur ma għandhiex tkun iktar minn 10 % tal-fatturat totali tagħha fuq is-sena kummerċjali preċedenti għad-data tad-deċiżjoni tal-Kummissjoni. F'dan il-każ, l-ebda waħda mill-multi ma taqbeż l-10 % tal-fatturat mill-bejgħ totali tal-impriża fuq is-sena kummerċjali preċedenti għad-data ta' din id-Deċiżjoni. Il-Kummissjoni kkonċediet immunità sħiħa mill-multi lil Barclays. Il-Kummissjoni tat ukoll tnaqqis ta' 50 % tal-multa lil RBS, 30 % tnaqqis tal-multa lil Deutsche Bank u tnaqqis ta' 5 % tal-multa lil Société Générale, għall-kooperazzjoni rispettiva tagħhom fl-investigazzjoni. B'riżultat tal-applikazzjoni tan-Notifika ta' Riżolviment, l-ammont tal-multi imposti fuq il-partijiet kollha tnaqqas b'10 % u dan it-tnaqqis ġie miżjud ma' kwalunkwe gwadann ta' klemenza. Il-multi li ġejjin kienu imposti skont l-Artikolu 23(2) tar-Regolament (KE) Nru 1/2003. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Iċ-ċirku ta' barra tal-munita juri t-12-il stilla tal-bandiera Ewropea. Skont l-Artikolu 10(4) tat-Trattat dwar l-Unjoni Ewropea, "il-partiti politiċi fil-livell Ewropew jikkontribwixxu għall-formazzjoni tal-għarfien politiku Ewropew u għall-espressjoni tar-rieda taċ-ċittadini tal-Unjoni". It-tieni subparagrafu tal-Artikolu 25(1) tar-Regolament (UE Euratom) Nru 1141/2014 jiddikjara: "It-termini u l-kundizzjonijiet għal kontribuzzjonijiet u għotjiet għandhom ikunu stabbiliti mill-Uffiċjal Awtorizzanti tal-Parlament Ewropew fis-sejħa għal kontribuzzjonijiet u s-sejħa għall-proposti." Għaldaqstant, il-Parlament Ewropew qed iniedi din is-sejħa għal kontribuzzjonijiet bil-ħsieb li jagħti kontribuzzjonijiet lill-partiti politiċi Ewropej ("is-sejħa"). Il-qafas ġuridiku ta' bażi huwa definit f'dawn l-atti ġuridiċi: Ir-Regolament (UE, Euratom) Nru 1141/2014; L-għan ta' din is-sejħa huwa li partiti politiċi reġistrati Ewropej jiġu mistiedna jressqu applikazzjonijiet għall-finanzjament mill-baġit tal-Unjoni ("applikazzjonijiet għal finanzjament"). L-iskop tal-finanzjament huwa li jappoġġa l-attivitajiet u l-objettivi statutorji tal-partit politiku Ewropew għas-sena finanzjarja mill-1 ta' Jannar 2018 sal-31 ta' Diċembru 2018 skont it-termini u l-kundizzjonijiet stipulati fid-deċiżjoni dwar il-kontribuzzjoni mill-uffiċjal awtorizzanti responsabbli. Il-kategorija tal-finanzjament hija l-kontribuzzjoni lill-partiti politiċi Ewropej, skont it-Titolu VIII tal-Parti II tar-Regolament Finanzjarju ("il-kontribuzzjoni"). Il-kontribuzzjoni tieħu l-forma ta' rimbors ta' perċentwal tal-kosti rimborsabbli li jkunu saru. L-ammont totali mogħti mill-Parlament Ewropew lill-benefiċjarju ma jistax jaqbeż il-85 % tal-kosti rimborsabbli li jkunu saru. Il-finanzjament previst għas-sena finanzjarja 2018 skont l-Artikolu 402 tal-baġit tal-Parlament "Finanzjament tal-partiti politiċi Ewropej" jammonta għal EUR 32 447 000. L-approprjazzjonijiet finali disponibbli huma soġġetti għall-approvazzjoni mill-awtorità baġitarja. L-applikazzjonijiet għal finanzjament ikunu ammissibbli jekk jitressqu bil-miktub fuq il-formola tal-applikazzjoni kif jidher fl-anness għal din is-sejħa; ikun fihom l-impenn li l-applikant jaqbel mat-termini u l-kundizzjonijiet speċifikati fl-Anness 1a tad-Deċiżjoni tal-Bureau speċifikata fil-paragrafu 5(b) ta' din is-sejħa; ikun fihom ittra ta' rappreżentant legali li tiċċertifika l-awtorizzazzjoni biex jitwettqu obbligi legali f'isem l-applikant. Sabiex jiġu vvalutati l-kriterji għall-evalwazzjoni tal-applikazzjonijiet, l-applikanti jridu jipprovdu: il-formola ta' applikazzjoni għall-finanzjament inklużi d-dokumenti ta' appoġġ kollha mitluba; l-istima ta' baġit, b'indikazzjoni tal-infiq eleġibbli għal finanzjament tal-Unjoni. L-applikazzjonijiet li jitqiesu mhux kompluti jaf jiġu rrifjutati. L-applikanti għandhom jiġu esklużi mill-proċedura ta' finanzjament jekk: ikunu f'waħda mis-sitwazzjonijiet ta' esklużjoni mniżżla fl-Artikoli 106(1), 106(2) jew 107 tar-Regolament Finanzjarju. soġġett għal kwalunkwe sanzjoni prevista mill-Artikolu 27(1) u fil-punti (v) u (vi) tal-Artikolu 27(2)(a) tar-Regolament (UE, Euratom) Nru 1141/2014. Sabiex ikun eliġibbli għall-finanzjament tal-Unjoni, l-applikanti jridu jissodisfaw il-kundizzjonijiet stabbiliti fl-Artikoli 17 u 18 tar-Regolament (UE, Euratom) Nru 1141/2014, jiġifieri li l-applikant irid ikun reġistrat f'konformità mar-Regolament (UE, Euratom) Nru 1141/2014; irid ikun rappreżentat fil-Parlament Ewropew b'mill-inqas wieħed mill-membri tiegħu; irid ikun rappreżentat f'mill-inqas kwart tal-Istat Membri b'membri tal-Parlament Ewropew, ta' parlamenti nazzjonali, ta' parlamenti reġjonali jew ta' assembleji reġjonali, jew inkella hu jew il-partiti membri tiegħu jridu jkunu kisbu, f'mill-inqas kwart tal-Istati Membri, mhux inqas minn tlieta fil-mija tal-voti mitfugħa f'kull wieħed minn dawk l-Istati Membri fl-aktar elezzjonijiet reċenti tal-Parlament Ewropew; irid ikun ħa sehem fl-elezzjonijiet tal-Parlament Ewropew, jew esprima pubblikament l-intenzjoni li jieħdu sehem fl-elezzjonijiet li jkun imiss tal-Parlament Ewropew. Membru tal-Parlament Ewropew għandu jitqies bħala membru ta' partit politiku Ewropew wieħed biss, li għandu, fejn rilevanti, ikun dak li miegħu il-partit nazzjonali jew reġjonali tiegħu ikun affiljat fid-data finali tal-preżentazzjoni tal-applikazzjonijiet għal finanzjament. Skont l-Artikolu 17(3) tar-Regolament (UE, Euratom) Nru 1141/2014, din id-dispożizzjoni hi stabbilita għall-finijiet li tiġi ddeterminata l-eliġibilità għall-finanzjament tal-Unjoni skont l-Artikolu 17(1), l-Artikolu 3(1)(b) u l-applikazzjoni tal-Artikolu 19(1) tar-Regolament (UE, Euratom) Nru 1141/2014 u għall-fini ta' evalwar tal-eliġibilità tal-finanzjament kif iddikjarat fil-kriterji ta' eliġibilità speċifikati fil-paragrafu 15 ta' din is-sejħa. Barra minn hekk, sħubija individwali multipla f'diversi partiti politiċi Ewropej se tirriżulta fl-esklużjoni tal-membru konċernat għall-fini ta': l-evalwar tal-eliġibilità tal-finanzjament kif iddikjarat fil-kriterji ta' eliġibilità speċifikati fil-paragrafu 15 ta' din is-sejħa; jew il-kalkolu tal-ammont ta' finanzjament skont l-Artikolu 19 tar-Regolament (UE, Euratom) Nru 1141/2014. Skont l-Artikolu 19 tar-Regolament (UE, Euratom) Nru 1141/2014, l-approprjazzjonijiet disponibbli rispettivi għandhom jitqassmu kull sena. Dawn għandhom jitqassmu fost il-partiti politiċi Ewropej li l-applikazzjonijiet tagħhom għall-finanzjament ikunu ġew approvati fid-dawl tal-kriterji ta' eliġibilità u ta' esklużjoni, abbażi tal-formula ta' distribuzzjoni segwenti: 15 % se jitqassmu f'ishma ndaqs fost il-partiti politiċi Ewropej benefiċjarji; 85 % se jitqassmu proporzjonalment mas-sehem tagħhom ta' membri eletti tal-Parlament Ewropew fost il-partiti politiċi Ewropej benefiċjarji. Fejn skont ir-Regolament (UE, Euratom) Nru 1141/2014, il-kontroll hu previst mill-Awtorità, il-Parlament Ewropew se jgħaddi l-applikazzjonijiet għal finanzjament lill-Awtorità. L-Awtorità għandha tikkomunika r-riżultat ta' dan il-kontroll lill-Parlament Ewropew. L-applikanti huma obbligati li jinnotifikaw lill-Parlament Ewropew dwar kwalunkwe bidla fir-rigward tad-dokumenti mressqa jew fir-rigward ta' kwalunkwe informazzjoni msemmija fl-applikazzjoni fi żmien ġimagħtejn minn tali bidla. Fin-nuqqas ta' tali notifika, l-uffiċjal awtorizzanti jista' jieħu d-deċiżjoni abbażi tal-informazzjoni disponibbli, irrispettivament minn kwalunkwe informazzjoni li tista' tingħata fi stadju iktar avvanzat. L-applikanti għandhom l-oneru li jagħtu prova li għadhom jissodisfaw il-kriterji meħtieġa. It-termini u l-kundizzjonijiet rigward il-finanzjament tal-Unjoni li għandu jingħata taħt din is-sejħa huma stabbiliti fl-Anness 1a tad-Deċiżjoni tal-Bureau speċifikata fil-paragrafu 5(b) ta' din is-sejħa. B'mod partikolari, kwalunkwe benefiċjarju tal-kontribuzzjoni: irid jissodisfa l-kundizzjoni speċifikata fl-Artikolu 17(1) tar-Regolament (UE, Euratom) Nru 1141/2014, jiġifieri jrid ikun rappreżentat fil-Parlament Ewropew b'mill-inqas wieħed mill-membri tiegħu, waqt il-perjodu li għalih jintalab il-finanzjament. Inkella, skont it-tieni subparagrafu tal-Artikolu 19(2) tar-Regolament (UE, Euratom) Nru 1141/2014, id-deċiżjoni dwar il-kontribuzzjoni għandha tiġi terminata. Is-sottomissjoni tal-applikazzjoni għal finanzjament timplika aċċettazzjoni tat-Termini u Kundizzjonijiet Ġenerali imsemmija fil-paragrafu 23 ta' din is-sejħa. Dawn it-Termini u Kundizzjonijiet Ġenerali jorbtu l-benefiċjarju li jingħatalu l-finanzjament u huma stabbiliti fid-deċiżjoni dwar il-kontribuzzjoni. It-tabella ta' hawn taħt turi l-kalendarju indikattiv għall-għoti ta' kontribuzzjonijiet lill-partiti politiċi Ewropej: Il-Parlament Ewropew għandu jippubblika, inkluż fuq l-Internet, kwalunkwe informazzjoni skont l-Artikolu 32 tar-Regolament (UE, Euratom) Nru 1141/2014. Tali data għandha tkun ipproċessata għall-fini ta' evalwazzjoni tal-applikazzjonijiet għal finanzjament u s-salvagwardja tal-interessi finanzjarji tal-Unjoni. Dan huwa bla ħsara għat-trasferiment possibbli ta' din id-data lill-korpi responsabbli għat-twettiq ta' kompiti ta' verifika u awditjar skont id-dritt tal-Unjoni, bħas-Servizz tal-Awditjar Intern tal-Parlament Ewropew, l-Awtorità għall-Partiti Politiċi Ewropej u l-Fondazzjonijiet Politiċi Ewropej, il-Qorti Ewropea tal-Awdituri, jew Uffiċċju Ewropew Kontra l-Frodi (OLAF). Abbażi ta' talba bil-miktub, il-benefiċjarju jista' jingħata aċċess għad-data personali tiegħu u jikkoreġi kwalunkwe data żbaljata jew li mhux kompluta. Il-benefiċjarju jista' jippreżenta kull talba li tirrigwarda l-ipproċessar tad-data personali tiegħu lid-Direttorat Ġenerali għall-Finanzi jew lill-Unità għall-Ħarsien ta' Data Personali tal-Parlament Ewropew. Il-benefiċjarju jista', f'kull ħin, iressaq ilment lill-Kontrollur Ewropew għall-Ħarsien tad-Data dwar dak li jikkonċerna l-ipproċessar tad-data personali tiegħu. Id-data personali jaf tiġi reġistrata fis-Sistema ta' Individwazzjoni u ta' Esklużjoni Bikrija (EDES) mill-Parlament Ewropew, jekk il-benefiċjarju jkun f'waħda mis-sitwazzjonijiet imsemmija fl-Artikoli 106(1) u 107 tar-Regolament Finanzjarju. Kwalunkwe mistoqsija relatata ma' din is-sejħa għandha tintbagħat b'email, filwaqt li tiġi kkwotata r-referenza tal-pubblikazzjoni, lill-indirizz li ġej: fin.part.fond.pol@europarl.europa.eu. Minbarra l-leġiżlazzjoni bażika speċifikata fil-paragrafu 5(b) ta' din is-sejħa, l-annessi li ġejjin għal din is-sejħa huma disponibbli fuq is-sit tal-Internet tal-Parlament Ewropew (http://www.europarl.europa.eu/tenders/invitations.htm): Il-formola ta' applikazzjoni għal finanzjament, inkluża dikjarazzjoni dwar l-aċċettazzjoni tat-termini u kundizzjonijiet ġenerali (mudell); Stima ta' baġit (mudell). Il-kontroll tal-konformità mill-partiti politiċi Ewropej u mill-fondazzjonijiet politiċi Ewropej mal-obbligi taħt dan ir-Regolament għandhom jiġu eżerċitati, f'kooperazzjoni, mill-Awtorità, mill-Uffiċjal Awtorizzanti tal-Parlament Ewropew u mill-Istati Membri kompetenti. L-Awtorità għandha tikkontrolla l-konformità tal-partiti politiċi Ewropej u mill-fondazzjonijiet politiċi Ewropej mal-obbligi tagħhom taħt dan ir-Regolament, b'mod partikolari fir-rigward tal-Artikolu 3, il-punti (a), (b) u (d) sa (f) tal-Artikolu 4(1), il-punti (a) sa (e) u (g) tal-Artikolu 5(1), l-Artikolu 9(5) u (6), u l-Artikoli 20, 21 u 22. L-Uffiċjal Awtorizzanti tal-Parlament Ewropew għandu jikkontrolla l-konformità mill-partiti politiċi Ewropej u l-fondazzjonijiet politiċi Ewropej tal-obbligi relatati mal-finanzjament mill-Unjoni taħt dan ir-Regolament skont ir-Regolament Finanzjarju. Fit-twettiq ta' dawn il-kontrolli, il-Parlament Ewropew għandu jieħu l-miżuri meħtieġa fl-oqsma tal-prevenzjoni tal-frodi u tal-ġlieda kontra l-frodi li jaffettwaw l-interessi finanzjarji tal-Unjoni." "hi jew il-membri tagħha jkunu rappreżentati f'mill-inqas kwart tal-Istati Membri, minn membri tal-Parlament Ewropew, ta' Parlamenti nazzjonali, ta' parlamenti reġjonali jew ta' assembleji reġjonali, jew hi jew il-partiti membri tagħha jkunu rċevew, f'mhux inqas minn kwart tal-Istati Membri, mhux inqas minn tlieta fil-mija tal-voti mitfugħa f'kull wieħed minn dawk l-Istati Membri fl-aktar elezzjonijiet reċenti għall-Parlament Ewropew;". "hi jew il-membri tagħha jridu jkunu pparteċipaw f'elezzjonijiet għall-Parlament Ewropew, jew ikunu esprimew pubblikament l-intenzjoni li jieħdu sehem fl-elezzjonijiet li jkun imiss tal-Parlament Ewropew;". FORMOLA TA' APPLIKAZZJONI GĦAL FINANZJAMENT KONTRIBUZZJONIJIET (1) LILL-PARTITI POLITIĊI EWROPEJ GĦAS-SENA FINANZJARJA [IMLA HAWN] FIEX TIKKONSISTI L-APPLIKAZZJONI GĦALL-FONDI Il-lista li ġejja hi maħsuba biex tgħinek fil-preparazzjoni tal-applikazzjoni għall-finanzjament tiegħek. Din tista' tintuża bħala checklist biex tiżgura li tkun inkludejt id-dokumenti meħtieġa kollha. Numru tad-dokument DOKUMENTI LI JRIDU JIĠU PPROVDUTI Dokumenti li jridu jiġu pprovduti iżda li mhumiex inklużi f'dan il-mudell tal-applikazzjoni għall-finanzjament Ittra ta' akkumpanjament oriġinali b'indikazzjoni tal-ammont tal-kontribuzzjoni mitluba għas-sena finanzjarja n, iffirmata mir-rappreżentant legali Ittra tar-rappreżentant legali li tiċċertifika l-awtorizzazzjoni biex jitwettqu obbligi legali f'isem l-applikant (1) Estratt standard mir-Reġistru tal-partiti politiċi Ewropej u tal-fondazzjonijiet politiċi Ewropej (2) Lista tal-membri kollha flimkien ma' prova aġġornata (*) tas-sħubija tagħhom (3). Lista tal-Membri tal-Parlament Ewropew (4) Dikjarazzjonijiet finanzjarji interim (mhux qabel) Ġunju tas-sena n-1, iċċertifikati minn kontabilist kwalifikat (5) Dokumenti li jridu jiġu pprovduti u li huma inklużi f'dan il-mudell tal-applikazzjoni għall-finanzjament Formola ta' identifikazzjoni finanzjarja Dikjarazzjoni dwar il-kundizzjonijiet u t-termini ġenerali kif ukoll il-kriterji ta' esklużjoni Mudelli oħrajn Formola ta' konferma tas-sħubija individwali (*) Għall-prova aġġornata tas-sħubija msemmija fid-dokument nru 4, l-applikant irid juża d-dokument nru 9 (1) Pereżempju b'referenza għal dispożizzjonijiet rilevanti tal-istatuti tal-applikant (2) Kif previst fl-Anness II tar-Regolament ta' Implimentazzjoni tal-Kummissjoni (UE) 2015/2246 (ĠU L 318, 4.12.2015, p. 31) (3) Għall-membri individwali (persuni fiżiċi) il-prova tas-sħubija trid tindika l-isem, il-kunjom u l-Parlament fejn il-persuna tkun membru (Parlament Ewropew, nazzjonali jew reġjonali). Il-prova tas-sħubija trid tkun akkumpanjata b'kopja tal-karta tal-identità tal-membru kkonċernat. Għall-persuni ġuridiċi, l-applikant irid jipprovdi prova tas-sħubija ċċertifikati mir-rappreżentant legali tal-membru. (4) Hawn iridu jitniżżlu l-membri diretti u indiretti. Il-membri diretti huma membri individwali tal-applikant. Il-membri indiretti huma membri tal-partiti membri tal-applikant. (5) Sakemm l-applikant ma jippruvax li dan ma jkunx applikabbli (pereżempju jekk l-organizzazzjoni tkun għadha kemm inħolqot, eċċ.). Il-kontabilist irid ikun ikkwalifikat fl-Istat Membru tas-sede tal-applikant. Il-prova tal-kwalifika trid tiġi annessa mad-dikjarazzjonijiet finanzjarji interim. (1) Il-kategorija tal-finanzjament hija l-kontribuzzjoni lill-partiti politiċi Ewropej, skont it-Titolu VIII tal-Parti II tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni (ĠU L 298, 26.10.2012, p. 1). FORMOLA TAL-IDENTIFIKAZZJONI FINANZJARJA ENTITÀ ĠURIDIKA Titolu / ENTITÀ ĠURIDIKA Kodiċi postali Belt / Raħal Pajjiż Nru tal-VAT POST TA' REĠISTRAZZJONI DATA TA' REĠISTRAZZJONI NUMRU TA' REĠISTRAZZJONI Din l-informazzjoni trid tkun akkumpanjata minn fotokopja ta' kwalunkwe dokument uffiċjali li jippermetti l-identifikazzjoni tal-entità ġuridika, l-indirizz ta' reġistrazzjoni, in-numru tal-VAT u n-numru ta' reġistrazzjoni mogħtijin mill-awtoritajiet nazzjonali. L-ISEM TAL-KONT BANKARJU (L-isem li ntuża meta nfetaħ il-kont) Kodiċi postali Belt / Raħal Pajjiż (Obbligatorju, jekk il-kodiċi IBAN jeżisti fil-pajjiż li fih il-bank tiegħek huwa stabbilit) KODIĊI SWIFT (BIC) (Format nazzjonali) ISEM IL-BANK Kodiċi postali Belt / Raħal Pajjiż Timbru tal-Bank + Firma tar-Rappreżentant tal-Bank: Data + Firma tad-Detentur tal-Kont (Obbligatorji) * Ikun jaqbel jekk tehmeż kopja ta' rendikont bankarju reċenti. Jekk jogħġbok innota li r-rendikont bankarju jrid jipprovdi l-informazzjoni kollha elenkata hawn fuq taħt "L-ISEM TAL-KONT BANKARJU" u "BANK". F'dan il-każ, it-timbru tal-bank u l-firma tar-rappreżentant tiegħu ma jkunux meħtieġa. Il-firma tad-detentur tal-kont trid tkun hemm f'kull każ. DIKJARAZZJONI DWAR IL-KUNDIZZJONIJIET U T-TERMINI ĠENERALI KIF UKOLL IL-KRITERJI TA' ESKLUŻJONI Jiena, hawn taħt iffirmat, ir-rappreżentant legali ta' [ikteb l-isem tal-applikant] niċċertifika li: Qrajt u naqbel mal-Kundizzjonijiet u t-Termini Ġenerali kif stipulat fil-mudell tad-deċiżjoni dwar il-kontribuzzjoni; l-applikant ma jinsabx f'waħda mis-sitwazzjonijiet imsemmija fl-Artikolu 106(1) (*) u 107 (*) tar-Regolament (UE, Euratom) Nru 966/2012 tal-Parlament Ewropew u tal-Kunsill ("Ir-Regolament Finanzjarju") (1); L-applikant mhuwa soġġett għall-ebda waħda mis-sanzjonijiet previsti fl-Artikolu 27(1) (*) tar-Regolament (UE, Euratom) Nru 1141/2014 u fil-punti (v) u (vi) tal-Artikolu 27(2)(a) (*) tal-istess Regolament (2); l-organizzazzjoni applikanti għandha l-kapaċitajiet finanzjarji u organizzattivi biex timplimenta d-deċiżjoni dwar il-kontribuzzjoni; l-informazzjoni mogħtija f'din l-applikazzjoni kif ukoll l-annessi tagħha huma preċiżi u ma ġiet miżmuma, b'mod sħiħ jew parzjali, ebda informazzjoni mill-Parlament Ewropew; (*) L-Artikoli elenkati hawn hemm referenza għalihom hawn taħt: L-Artikolu 106(1) tar-Regolament Finanzjarju: Il-kandidati jew l-offerenti għandhom jiġu esklużi mill-parteċipazzjoni fil-proċeduri ta' akkwist jekk: (a) huma falluti jew qed jiġu stralċati, għandhom l-affarijiet tagħhom amministrati mill-qrati, daħlu fi ftehim mal-kredituri, issospendew l-attivitajiet ta' negozju tagħhom, huma soġġett ta' proċedimenti li jirrigwardaw dawn il-kwistjonijiet, jew jinsabu f'sitwazzjoni analoga li tirriżulta minn proċedura simili stipulata fil-leġiżlazzjoni jew regolamenti nazzjonali; (b) huma jew persuni li jkollhom il-poter tar-rappreżentanza, teħid ta' deċiżjonijiet jew kontroll fuqhom ikunu nstabu ħatja ta' reat li jirrigwarda l-kondotta professjonali tagħhom b'sentenza ta' awtorità kompetenti ta' Stat Membru li għandha l-forza ta' res judicata (c) huma kienu ħatja ta' kondotta ħażina serja professjonali ppruvata b'kull mezz li l-awtorità kontraenti tista' tiġġustifika inkluż b'deċiżjonijiet tal-BEI u organizzazzjonijiet internazzjonali; (d) ma jkunux konformi mal-obbligi relatati mal-pagament tal-kontribuzzjoni tas-sigurtà soċjali jew mal-ħlas tat-taxxi skont id-dispożizzjonijiet legali tal-pajjiż li fih huma stabbiliti jew ma' dawk tal-pajjiż tal-awtorità kontraenti jew ma' dawk tal-pajjiż ta' fejn il-kuntratt ikun sejjer jiġi eżegwit; (e) huma jew persuni li jkollhom poteri ta' rappreżentanza, teħid ta' deċiżjonijiet jew kontroll fuqhom ikunu soġġetti għal sentenza li jkollha l-forza ta' res judicata għal frodi, korruzzjoni, involviment f'organizzazzjoni kriminali, ħasil tal-flus jew kwalunkwe attività illegali oħra, fejn din l-attività illegali hija detrimentali għall-interessi finanzjarji tal-Unjoni; (f) huma soġġetti għal penali amministrattiva msemmija fl-Artikolu 109(1). Il-punti (a) sa (d) tal-ewwel subparagrafu ma għandhomx japplikaw fil-każ ta' xiri ta' provvisti b'termini partikolarment vantaġġjużi mingħand fornitur li definittivament se jtemm l-attivitajiet tan-negozju tiegħu, jew mingħand ir-riċevituri jew il-likwidaturi ta' falliment, permezz ta' ftehim mal-kredituri, jew permezz ta' proċedura simili skont id-dritt nazzjonali. Il-punti (b) u (e) tal-ewwel subparagrafu ma għandhomx japplikaw fejn il-kandidati jew l-offerenti jistgħu juru li ġew adottati miżuri adegwati kontra l-persuni li għandhom il-poteri tar-rappreżentanza, teħid tad-deċiżjonijiet jew kontroll fuqhom li huma soġġetti għal sentenza kif imsemmi fil-punti (b) jew (e) tal-ewwel subparagrafu. L-Artikolu 107(1) tar-Regolament Finanzjarju: Kuntratt m'għandux jiġi aġġudikat lil kandidati jew offerenti li, matul il-proċedura ta' akkwist għal dak il-kuntratt: (a) ikunu soġġetti għal kunflitt ta' interessi; (b) ikunu ħatja ta' qerq fl-informazzjoni meħtieġa mill-awtorità kontraenti bħala kundizzjoni għall-parteċipazzjoni fil-proċedura ta' akkwist jew jonqsu milli jipprovdu dik l-informazzjoni; (c) isibu ruħhom f'waħda mis-sitwazzjonijiet ta' esklużjoni, imsemmija fl-Artikolu 106(1), għall-proċedura ta' akkwist. Skont l-Artikolu 18(2) tar-Regolament (UE, Euratom) Nru 1141/2014, l-applikant ma jistax ikun soġġett għal xi waħda mis-sanzjonijiet previsti fl-Artikolu 27(1) u fil-punti (a)(v) u (vi) tal-Artikolu 27(2). Ir-Regolament (UE, Euratom) Nru 1141/2014 - L-Artikolu 27(1): Skont l-Artikolu 16, l-Awtorità għandha tiddeċiedi li tneħħi partit politiku Ewropew jew fondazzjoni politika Ewropea mir-Reġistru bħala sanzjoni fi kwalunkwe waħda mis-sitwazzjonijiet li ġejjin: (a) meta l-partit jew il-fondazzjoni in kwistjoni jkunu nstabu permezz ta' sentenza li jkollha s-saħħa ta' res judicata li ingaġġaw f'attivitajiet illegali ta' detriment għall-interessi finanzjarji tal-Unjoni kif definiti fl-Artikolu 106(1) tar-Regolament Finanzjarju; (b) meta jiġi stabbilit, skont il-proċeduri stipulati fl-Artikolu 10(2) sa (5), li ma jkunux għadhom jissodisfaw waħda jew iżjed mill-kundizzjonijiet stipulati fil-punti (a), (c) u (e) tal-Artikolu 3(1) jew fl-Artikolu 3(2); jew (c) meta talba ta' Stat Membru li jsir qtugħ mir-reġistru għal raġunijiet ta' nuqqas serju li jitwettqu l-obbligi skont il-liġi nazzjonali tkun tissodisfa r-rekwiżiti stipulati fil-punt (b) tal-Artikolu 16(3). Ir-Regolament (UE, Euratom) Nru 1141/2014 — Artikolu 27(2)(a)(v) u (vi): L-Awtorità għandha timponi sanzjonijiet finanzjarji fis-sitwazzjonijiet li ġejjin: (a) ksur mhux kwantifikabbli: (v) meta partit politiku Ewropew jew fondazzjoni politika Ewropea jkunu instabu permezz ta' sentenza li jkollha s-saħħa ta' res judicata li jkunu ingaġġaw f'attivitajiet illegali li huma ta' detriment għall-interessi finanzjarji tal-Unjoni kif definiti fl-Artikolu 106(1) tar-Regolament Finanzjarju; (vi) meta il-partit politiku Ewropew jew il-fondazzjoni politika Ewropea kkonċernati jkunu fi kwalunkwe ħin bi ħsieb naqsu milli jagħtu informazzjoni jew bi ħsieb taw informazzjoni mhix korretta jew qarrieqa, jew fejn l-entitajiet awtorizzati minn dan ir-Regolament biex jawditjaw jew iwettqu kontrolli fuq il-benefiċjarji tal-finanzjament mill-baġit ġenerali tal-Unjoni Ewropea jsibu ineżattezzi fid-dikjarazzjonijiet finanzjarji annwali li jitqiesu li jikkostitwixxu nuqqasijiet materjali jew dikjarazzjonijiet mhux korretti ta' entrati skont l-istandards internazzjonali tal-kontabilità definiti fl-Artikolu 2 tar-Regolament (KE) Nru 1606/2002; (1) Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni (ĠU L 298, 26.10.2012, p. 1). (2) Ir-Regolament (UE, Euratom) Nru 1141/2014 tal-Parlament Ewropew u tal-Kunsill tat-22 ta' Ottubru 2014 dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej ("Regolament (UE, Euratom) Nru 1141/2014", (ĠU L 317, 4.11.2014, p. 1) Firma awtorizzata: Funzjoni fl-organizzazzjoni li qed tapplika għal finanzjament: FORMOLA TA' KONFERMA TAS-SĦUBIJA INDIVIDWALI Jien, is-sottoskritt(a) imwielda/imwieled [data' ta' twelid], indirizz [triq, numru, kodiċi postali, belt, pajjiż], membru tal-Parlament [il-Parlament Ewropew jew Parlament nazzjonali/reġjonali jew assemblea reġjonali] niddikjara li (*) Jien membru ta': a. partit politiku Ewropew [isem, numru ta' reġistrazzjoni (1): EUPP XXX] minn [data] b. partit politiku nazzjonali [isem] c. fondazzjoni politika Ewropea[isem, numru ta' reġistrazzjoni: EUPF XXX] minn [data] Jiena nifhem li din id-dikjarazzjoni jaf tagħmel parti mill-applikazzjoni għall-finanzjament mill-baġit tal-Unjoni tal-partit politiku Ewropew imsemmi hawn fuq. Jiena nagħraf il-bażi li fuqha l-finanzjament tal-partiti politiċi Ewropej u l-fundazzjonijiet politiċi Ewropej jitqassam bejn il-benefiċjarji skont l-Artikolu 19 tar-Regolament (UE, Euratom) Nru 1141/2014 (2). Jien miniex membru ta' xi partit politiku Ewropew Jien irriżenjajt mill-partit politiku Ewropew [isem, numru ta' reġistrazzjoni] nhar il-[data] u r-riżenja tiegħi hija effettiva mill-[data]. Jiena nifhem li d-data personali tiegħi se tiġi pproċessata għall-finijiet ta' awditjar, kontroll u trasparenza fit-tifsira tal-Artikoli 32 u 33 tar-Regolament (UE, Euratom) Nru 1141/2014. Anness: kopja tal-karta tal-identità jew passaport validi (*) ingassa jekk ma japplikax (1) Kif previst fl-Anness I tar-Regolament ta' Implimentazzjoni tal-Kummissjoni (UE) 2015/2246 (ĠU L 318, 4.12.2015, p. 30). (2) Ir-Regolament (UE, Euratom) Nru 1141/2014 tal-Parlament Ewropew u tal-Kunsill tat-22 ta' Ottubru 2014 dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej (ĠU L 317, 4.11.2014, p. 1). Salarji Kontribuzzjonijiet Taħriġ professjonali Kosti tal-missjonijiet tal-persunal Kosti oħra tal-persunal Kera, tariffi u kosti ta' manutenzjoni Kosti relatati mal-installazzjoni, l-operat u l-manutenzjoni tal-apparat Deprezzament ta' proprjetà mobbli u immobbli Kartolerija u provvisti tal-uffiċċju Kosti tal-posta u tat-telekomunikazzjonijiet Kosti għall-istampar, it-traduzzjoni u r-riproduzzjoni Kosti oħra tal-infrastruttura Kosti ta' dokumentazzjoni (ġurnali, aġenziji tal-istampa, bażijiet tad-data) Kosti ta' studji u ta' riċerka Kosti ta' kontabilità u awditjar Kosti amministrattivi mixxellanji Sostenn lil entitajiet assoċajti Kosti ta' laqgħat Parteċipazzjoni f'seminars u konferenzi Kosti ta' rappreżentanza Kosti ta' stediniet Kosti oħra relatati ma' laqgħat Kosti tal-pubblikazzjoni Ħolqien u tħaddim ta' siti tal-Internet Kosti tal-pubbliċità Tagħmir tal-komunikazzjoni ("gadgets") Seminars u wirjiet Kosti oħra relatati mal-informazzjoni Allokazzjonijiet għal provvisti oħra Tariffi finanzjarji Telf mill-kambju Pretensjonijiet dubjużi fuq partijiet terzi Oħrajn (li jridu jiġu speċifikati) Kontribuzzjonijiet in natura mill-partiti membri mill-membri individwali Skont l-Artikolu 10(4) tat-Trattat dwar l-Unjoni Ewropea, "l-partiti politiċi fil-livell Ewropew jikkontribwixxu għall-formazzjoni tal-għarfien politiku Ewropew u għall-espressjoni tar-rieda taċ-ċittadini tal-Unjoni" Skont il-punt (4) tal-Artikolu 2 tar-Regolament (UE, Euratom) Nru 1141/2014, fondazzjoni politika Ewropea hi "entità li tkun formalment affiljata ma' partit politiku Ewropew, li tkun irreġistrata mal-Awtorità skont il-kundizzjonijiet u l-proċeduri stabbiliti f'dan ir-Regolament, u li permezz tal-attivitajiet tagħha, skont l-għanijiet u l-valuri fundamentali segwiti mill-Unjoni, issaħħaħ u tikkomplementa l-għanijiet tal-partit politiku Ewropew". It-tieni subparagrafu tal-Artikolu 25(1) tar-Regolament (UE Euratom) Nru 1141/2014 jiddikjara: "It-termini u l-kundizzjonijiet għal kontribuzzjonijiet u għotjiet għandhom ikunu stabbiliti mill-Uffiċjal Awtorizzanti tal-Parlament Ewropew fis-sejħa għal kontribuzzjonijiet u s-sejħa għall-proposti." Għalhekk, il-Parlament Ewropew qed iniedi din is-sejħa għall-proposti li għandha l-għan li jagħmel għotjiet lill-fondazzjonijiet politiċi Ewropej ("is-sejħa"). Il-qafas ġuridiku ta' bażi huwa definit f'dawn l-atti ġuridiċi: Ir-Regolament (UE, Euratom) Nru 1141/2014; L-għan ta' din is-sejħa huwa li jistieden lill-fondazzjonijiet politiċi rreġistrati Ewropej jippreżentaw applikazzjonijiet għal finanzjament mill-baġit tal-Unjoni ("applikazzjonijiet għal finanzjament"). L-iskop tal-finanzjament huwa li jappoġġa l-programm ta' ħidma tal-fondazzjoni politika Ewropea għas-sena finanzjarja ta' bejn l-1 ta' Jannar 2018 u l-31 ta' Diċembru 2018 skont it-termini u l-kondizzjonijiet stipulati fid-deċiżjoni dwar l-għotja mill-uffiċjal awtorizzanti responsabbli. Il-kategorija ta' finanzjament huwa l-għotja lil fondazzjonijiet politiċi Ewropej, skont it-Titolu VI tal-Parti I tar-Regolament Finanzjarju ("għotja" jew "finanzjament"). L-għotja tieħu l-forma ta' rimbors ta' perċentwal tal-kosti eliġibbli li jkunu saru. L-ammont massimu mogħti mill-Parlament Ewropew lill-benefiċjarju ma jistax jaqbeż il-85 % tal-kosti eliġibbli li jkunu saru. Il-finanzjament previst għas-sena finanzjarja 2018 skont l-Artikolu 403 tal-baġit tal-Parlament "Finanzjament tal-fondazzjonijiet politiċi Ewropej" jammonta għal EUR 19 323 000. L-approprjazzjonijiet finali disponibbli huma soġġetti għall-approvazzjoni mill-awtorità baġitarja. L-applikazzjonijiet għal finanzjament ikunu ammissibbli jekk jitressqu bil-miktub fuq il-formola tal-applikazzjoni kif jidher fl-anness għal din is-sejħa; ikun fihom l-impenn li l-applikant jaqbel mat-termini u l-kundizzjonijiet speċifikati fl-Anness 1b tad-Deċiżjoni tal-Bureau speċifikata fil-paragrafu 6(b) ta' din is-sejħa; ikun fihom ittra ta' rappreżentant legali li tiċċertifika l-awtorizzazzjoni biex jitwettqu obbligi legali f'isem l-applikant. Sabiex jiġu vvalutati l-kriterji għall-evalwazzjoni tal-applikazzjonijiet, l-applikanti jridu jipprovdu: il-formola ta' applikazzjoni għall-finanzjament inklużi d-dokumenti ta' appoġġ kollha mitluba; l-istima ta' baġit, b'indikazzjoni tal-infiq eliġibbli għal finanzjament tal-Unjoni; programm ta' ħidma. L-applikazzjonijiet li jitqiesu mhux kompluti jaf jiġu rrifjutati. L-applikanti għandhom jiġu esklużi mill-proċedura ta' finanzjament jekk: ikunu f'waħda mis-sitwazzjonijiet ta' esklużjoni mniżżla fl-Artikoli 106(1), 106(2) jew 107 tar-Regolament Finanzjarju. soġġetti għal xi waħda mis-sanzjonijiet previsti fl-Artikolu 27(1) tar-Regolament (UE, Euratom) Nru 1141/2014 u fil-punti (v) u (vi) tal-Artikolu 27(2) tal-istess Regolament. Sabiex ikun eliġibbli għall-finanzjament tal-Unjoni, l-applikanti jridu jissodisfaw il-kundizzjonijiet stabbiliti fl-Artikoli 17 u 18 tar-Regolament (UE, Euratom) Nru 1141/2014, jiġifieri li l-applikant irid ikun reġistrat f'konformità mar-Regolament (UE, Euratom) Nru 1141/2014; Skont l-Artikolu 202 tar-Regoli ta' Applikazzjoni tar-Regolament Finanzjarju, "l-applikant irid ikollu sorsi stabbli u suffiċjenti ta' finanzjament sabiex imantni l-attività tiegħu tul (...) is-sena li għaliha tingħata l-għotja u biex jieħu sehem fil-finanzjament tiegħu. L-applikant irid ikollu l-kompetenzi u l-kwalifiki professjonali meħtieġa biex ilesti l-azzjoni jew il-programm ta' ħidma proposti sakemm ma jiġix speċifikat mod ieħor fl-att bażiku". Skont l-Artikolu 19 tar-Regolament (UE, Euratom) Nru 1141/2014, l-approprjazzjonijiet disponibbli rispettivi għandhom jitqassmu kull sena. Dawn għandhom jitqassmu fost il-fondazzjonijiet politiċi Ewropej li l-applikazzjonijiet tagħhom għall-finanzjament ikunu ġew approvati fid-dawl tal-kriterji ta' eliġibilità u ta' esklużjoni, abbażi tal-formula ta' distribuzzjoni segwenti: 15 % se jitqassmu f'ishma ndaqs fost il-fondazzjonijiet politiċi Ewropej benefiċjarji; 85 % se jitqassmu fi proporzjon mas-sehem tagħhom ta' membri eletti tal-Parlament Ewropew fost il-partiti politiċi Ewropej benefiċjarji li magħhom huma affiljati l-applikanti. Fejn skont ir-Regolament (UE, Euratom) Nru 1141/2014, il-kontroll hu previst mill-Awtorità, il-Parlament Ewropew se jgħaddi l-applikazzjonijiet għal finanzjament lill-Awtorità. L-Awtorità għandha tikkomunika r-riżultat ta' dan il-kontroll lill-Parlament Ewropew. L-applikanti huma obbligati li jinnotifikaw lill-Parlament Ewropew dwar kwalunkwe bidla fir-rigward tad-dokumenti mressqa jew fir-rigward ta' kwalunkwe informazzjoni msemmija fl-applikazzjoni fi żmien ġimagħtejn minn tali bidla. Fin-nuqqas ta' tali notifika, l-uffiċjal awtorizzanti jista' jieħu d-deċiżjoni abbażi tal-informazzjoni disponibbli, irrispettivament minn kwalunkwe informazzjoni li tista' tingħata fi stadju iktar avvanzat. L-applikanti għandhom l-oneru li jagħtu prova li għadhom jissodisfaw il-kriterji meħtieġa. It-termini u l-kundizzjonijiet rigward il-finanzjament tal-Unjoni li għandu jingħata taħt din is-sejħa huma stabbiliti fl-Anness 1b tad-Deċiżjoni tal-Bureau speċifikata fil-paragrafu 6(b) ta' din is-sejħa. Is-sottomissjoni tal-applikazzjoni għal finanzjament timplika aċċettazzjoni tat-Termini u Kundizzjonijiet Ġenerali imsemmija fil-paragrafu 23 ta' din is-sejħa. Dawn it-Termini u Kundizzjonijiet Ġenerali jorbtu l-benefiċjarju li jingħatalu l-finanzjament u huma stabbiliti fid-deċiżjoni dwar l-għotja. It-tabella ta' hawn taħt turi l-kalendarju indikattiv għall-għoti ta' għotjiet lill-fondazzjonijiet politiċi Ewropej: Il-Parlament Ewropew għandu jippubblika, inkluż fuq l-Internet, kwalunkwe informazzjoni skont l-Artikolu 32 tar-Regolament (UE, Euratom) Nru 1141/2014. Tali data għandha tkun ipproċessata għall-fini ta' evalwazzjoni tal-applikazzjonijiet għal finanzjament u s-salvagwardja tal-interessi finanzjarji tal-Unjoni. Dan huwa bla ħsara għat-trasferiment possibbli ta' din id-data lill-korpi responsabbli għat-twettiq ta' kompiti ta' verifika u awditjar skont id-dritt tal-Unjoni, bħas-Servizz tal-Awditjar Intern tal-Parlament Ewropew, l-Awtorità għall-Partiti Politiċi Ewropej u l-Fondazzjonijiet Politiċi Ewropej, il-Qorti Ewropea tal-Awdituri, jew Uffiċċju Ewropew Kontra l-Frodi (OLAF). Abbażi ta' talba bil-miktub, il-benefiċjarju jista' jingħata aċċess għad-data personali tiegħu u jikkoreġi kwalunkwe data żbaljata jew li mhux kompluta. Il-benefiċjarju jista' jippreżenta kull talba li tirrigwarda l-ipproċessar tad-data personali tiegħu lid-Direttorat Ġenerali għall-Finanzi jew lill-Unità għall-Ħarsien ta' Data Personali tal-Parlament Ewropew. Il-benefiċjarju jista', f'kull ħin, jilmenta mal-Kontrollur Ewropew għall-Ħarsien tad-Data dwar dak li jikkonċerna l-ipproċessar tad-data personali tiegħu. Id-data personali jaf tiġi reġistrata fis-Sistema ta' Individwazzjoni u ta' Esklużjoni Bikrija (EDES) mill-Parlament Ewropew, jekk il-benefiċjarju jkun f'waħda mis-sitwazzjonijiet imsemmija fl-Artikoli 106(1) u 107 tar-Regolament Finanzjarju. Kwalunkwe mistoqsija relatata ma' din is-sejħa għandha tintbagħat b'email, filwaqt li tiġi kkwotata r-referenza tal-pubblikazzjoni, lill-indirizz li ġej: fin.part.fond.pol@europarl.europa.eu. Minbarra l-leġiżlazzjoni bażika speċifikata fil-paragrafu 6(b) ta' din is-sejħa, l-annessi li ġejjin għal din is-sejħa huma disponibbli fuq is-sit tal-Internet tal-Parlament Ewropew (http://www.europarl.europa.eu/tenders/invitations.htm): Il-formola ta' applikazzjoni għal finanzjament, inkluża dikjarazzjoni dwar l-aċċettazzjoni tat-termini u kundizzjonijiet ġenerali (mudell); Stima ta' baġit (mudell). Il-kontroll tal-konformità mill-partiti politiċi Ewropej u mill-fondazzjonijiet politiċi Ewropej mal-obbligi taħt dan ir-Regolament għandhom jiġu eżerċitati, f'kooperazzjoni, mill-Awtorità, mill-Uffiċjal Awtorizzanti tal-Parlament Ewropew u mill-Istati Membri kompetenti. L-Awtorità għandha tikkontrolla l-konformità tal-partiti politiċi Ewropej u mill-fondazzjonijiet politiċi Ewropej mal-obbligi tagħhom taħt dan ir-Regolament, b'mod partikolari fir-rigward tal-Artikolu 3, il-punti (a), (b) u (d) sa (f) tal-Artikolu 4(1), il-punti (a) sa (e) u (g) tal-Artikolu 5(1), l-Artikolu 9(5) u (6), u l-Artikoli 20, 21 u 22. L-Uffiċjal Awtorizzanti tal-Parlament Ewropew għandu jikkontrolla l-konformità mill-partiti politiċi Ewropej u l-fondazzjonijiet politiċi Ewropej tal-obbligi relatati mal-finanzjament mill-Unjoni taħt dan ir-Regolament skont ir-Regolament Finanzjarju. Fit-twettiq ta' dawn il-kontrolli, il-Parlament Ewropew għandu jieħu l-miżuri meħtieġa fl-oqsma tal-prevenzjoni tal-frodi u tal-ġlieda kontra l-frodi li jaffettwaw l-interessi finanzjarji tal-Unjoni." FORMOLA TA' APPLIKAZZJONI GĦAL FINANZJAMENT GĦOTJIET (1) LILL-FONDAZZJONIJIET POLITIĊI EWROPEJ GĦAS-SENA FINANZJARJA [DAĦĦAL IS-SENA] FIEX TIKKONSISTI L-APPLIKAZZJONI GĦALL-FINANZJAMENT Il-lista li ġejja hi maħsuba biex tgħinek fil-preparazzjoni tal-applikazzjoni għall-finanzjament tiegħek. Din tista' tintuża bħala checklist biex tiżgura li tkun inkludejt id-dokumenti meħtieġa kollha. Numru tad-dokument DOKUMENTI LI JRIDU JIĠU PPROVDUTI Dokumenti li jridu jiġu pprovduti iżda li mhumiex inklużi f'dan il-mudell tal-applikazzjoni għall-finanzjament Ittra ta' akkumpanjament oriġinali b'indikazzjoni tal-ammont tal-għotja mitluba għas-sena finanzjarja n, iffirmata mir-rappreżentant legali Ittra tar-rappreżentant legali li tiċċertifika l-awtorizzazzjoni biex jitwettqu obbligi legali f'isem l-applikant (1) Estratt standard mir-Reġistru tal-partiti politiċi Ewropej u tal-fondazzjonijiet politiċi Ewropej (2) Programm ta' ħidma Dikjarazzjonijiet finanzjarji interim sa minn (mhux qabel) Ġunju tas-sena n-1, iċċertifikati minn kontabilist ikkwalifikat (3) Dokumenti li jridu jiġu pprovduti u li huma inklużi f'dan il-mudell tal-applikazzjoni għall-finanzjament Formola ta' identifikazzjoni finanzjarja Dikjarazzjoni dwar il-kundizzjonijiet u t-termini ġenerali kif ukoll il-kriterji ta' esklużjoni (1) B'referenza għad-dispożizzjonijiet rilevanti tal-istatuti tal-applikant, fejn applikabbli. (2) Kif previst fl-Anness II tar-Regolament ta' Implimentazzjoni tal-Kummissjoni (UE) 2015/2246 (ĠU L 318, 4.12.2015, p. 31). (3) Sakemm l-applikant ma jagħtix prova li dan ma jkunx applikabbli (pereżempju jekk l-organizzazzjoni tkun għadha kemm inħolqot, eċċ.). Il-kontabilist irid ikun ikkwalifikat fl-Istat Membru tas-sede tal-applikant. Il-prova tal-kwalifika trid tiġi annessa mad-dikjarazzjonijiet finanzjarji interim. (1) Il-kategorija tal-finanzjament hija l-għotja operattiva, skont it-Titolu VI tal-Parti I tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni (ĠU L 298, 26.10.2012, p. 1). FORMOLA TAL-IDENTIFIKAZZJONI FINANZJARJA ENTITÀ ĠURIDIKA Titolu / ENTITÀ ĠURIDIKA Kodiċi postali Belt / Raħal Pajjiż Nru tal-VAT POST TA' REĠISTRAZZJONI DATA TA' REĠISTRAZZJONI NUMRU TA' REĠISTRAZZJONI Din l-informazzjoni trid tkun akkumpanjata minn fotokopja ta' kwalunkwe dokument uffiċjali li jippermetti l-identifikazzjoni tal-entità ġuridika, l-indirizz ta' reġistrazzjoni, in-numru tal-VAT u n-numru ta' reġistrazzjoni mogħtijin mill-awtoritajiet nazzjonali. L-ISEM TAL-KONT BANKARJU (L-isem li ntuża meta nfetaħ il-kont) Kodiċi postali Belt / Raħal Pajjiż (Obbligatorju, jekk il-kodiċi IBAN jeżisti fil-pajjiż li fih il-bank tiegħek huwa stabbilit) KODIĊI SWIFT (BIC) (Format nazzjonali) ISEM IL-BANK Kodiċi postali Belt / Raħal Pajjiż Timbru tal-Bank + Firma tar-Rappreżentant tal-Bank: Data + Firma tad-Detentur tal-Kont (Obbligatorji) * Ikun jaqbel jekk tehmeż kopja ta' rendikont bankarju reċenti. Jekk jogħġbok innota li r-rendikont bankarju jrid jipprovdi l-informazzjoni kollha elenkata hawn fuq taħt "L-ISEM TAL-KONT BANKARJU" u "BANK". F'dan il-każ, it-timbru tal-bank u l-firma tar-rappreżentant tiegħu ma jkunux meħtieġa. Il-firma tad-detentur tal-kont trid tkun hemm f'kull każ. DIKJARAZZJONI DWAR IL-KUNDIZZJONIJIET U T-TERMINI ĠENERALI KIF UKOLL IL-KRITERJI TA' ESKLUŻJONI Jiena, hawn taħt iffirmat, ir-rappreżentant legali ta' [daħħal l-isem tal-applikant] niċċertifika li: Qrajt u naqbel mal-Kundizzjonijiet u t-Termini Ġenerali kif stipulat fil-mudell tad-deċiżjoni dwar l-għotja; l-applikant ma jinsabx f'waħda mis-sitwazzjonijiet imsemmija fl-Artikolu 106(1) (*) u 107 (*) tar-Regolament (UE, Euratom) Nru 966/2012 tal-Parlament Ewropew u tal-Kunsill ("Ir-Regolament Finanzjarju"); (1) L-applikant mhuwa soġġett għall-ebda waħda mis-sanzjonijiet previsti fl-Artikolu 27(1) (*) tar-Regolament (UE, Euratom) Nru 1141/2014 u fil-punti (v) u (vi) tal-Artikolu 27(2)(a) (*) tal-istess Regolament (2); l-organizzazzjoni applikanti għandha l-kapaċitajiet finanzjarji u organizzattivi biex timplimenta d-deċiżjoni dwar l-għotja; l-informazzjoni mogħtija f'din l-applikazzjoni kif ukoll l-annessi tagħha huma preċiżi u ma ġiet miżmuma, b'mod sħiħ jew parzjali, ebda informazzjoni mill-Parlament Ewropew; (*) L-Artikoli elenkati hawn hemm referenza għalihom hawn taħt: L-Artikolu 106(1) tar-Regolament Finanzjarju: Il-kandidati jew l-offerenti għandhom jiġu esklużi mill-parteċipazzjoni fil-proċeduri ta' akkwist jekk: (a) huma falluti jew qed jiġu stralċati, għandhom l-affarijiet tagħhom amministrati mill-qrati, daħlu fi ftehim mal-kredituri, issospendew l-attivitajiet ta' negozju tagħhom, huma soġġett ta' proċedimenti li jirrigwardaw dawn il-kwistjonijiet, jew jinsabu f'sitwazzjoni analoga li tirriżulta minn proċedura simili stipulata fil-leġiżlazzjoni jew regolamenti nazzjonali; (b) huma jew persuni li jkollhom il-poter tar-rappreżentanza, teħid ta' deċiżjonijiet jew kontroll fuqhom ikunu nstabu ħatja ta' reat li jirrigwarda l-kondotta professjonali tagħhom b'sentenza ta' awtorità kompetenti ta' Stat Membru li għandha l-forza ta' res judicata (c) huma kienu ħatja ta' kondotta ħażina serja professjonali ppruvata b'kull mezz li l-awtorità kontraenti tista' tiġġustifika inkluż b'deċiżjonijiet tal-BEI u organizzazzjonijiet internazzjonali; (d) ma jkunux konformi mal-obbligi relatati mal-pagament tal-kontribuzzjoni tas-sigurtà soċjali jew mal-ħlas tat-taxxi skont id-dispożizzjonijiet legali tal-pajjiż li fih huma stabbiliti jew ma' dawk tal-pajjiż tal-awtorità kontraenti jew ma' dawk tal-pajjiż ta' fejn il-kuntratt ikun sejjer jiġi eżegwit; (e) huma jew persuni li jkollhom poteri ta' rappreżentanza, teħid ta' deċiżjonijiet jew kontroll fuqhom ikunu soġġetti għal sentenza li jkollha l-forza ta' res judicata għal frodi, korruzzjoni, involviment f'organizzazzjoni kriminali, ħasil tal-flus jew kwalunkwe attività illegali oħra, fejn din l-attività illegali hija detrimentali għall-interessi finanzjarji tal-Unjoni; (f) huma soġġetti għal penali amministrattiva msemmija fl-Artikolu 109(1). Il-punti (a) sa (d) tal-ewwel subparagrafu ma għandhomx japplikaw fil-każ ta' xiri ta' provvisti b'termini partikolarment vantaġġjużi mingħand fornitur li definittivament se jtemm l-attivitajiet tan-negozju tiegħu, jew mingħand ir-riċevituri jew il-likwidaturi ta' falliment, permezz ta' ftehim mal-kredituri, jew permezz ta' proċedura simili skont id-dritt nazzjonali. Il-punti (b) u (e) tal-ewwel subparagrafu ma għandhomx japplikaw fejn il-kandidati jew l-offerenti jistgħu juru li ġew adottati miżuri adegwati kontra l-persuni li għandhom il-poteri tar-rappreżentanza, teħid tad-deċiżjonijiet jew kontroll fuqhom li huma soġġetti għal sentenza kif imsemmi fil-punti (b) jew (e) tal-ewwel subparagrafu. L-Artikolu 107(1) tar-Regolament Finanzjarju: Kuntratt m'għandux jiġi aġġudikat lil kandidati jew offerenti li, matul il-proċedura ta' akkwist għal dak il-kuntratt: (a) ikunu soġġetti għal kunflitt ta' interessi; (b) ikunu ħatja ta' qerq fl-informazzjoni meħtieġa mill-awtorità kontraenti bħala kundizzjoni għall-parteċipazzjoni fil-proċedura ta' akkwist jew jonqsu milli jipprovdu dik l-informazzjoni; (c) isibu ruħhom f'waħda mis-sitwazzjonijiet ta' esklużjoni, imsemmija fl-Artikolu 100(1), għall-proċedura ta' akkwist. Skont l-Artikolu 18(2) tar-Regolament (UE, Euratom) Nru 1141/2014, l-applikant ma jistax ikun soġġett għal xi waħda mis-sanzjonijiet previsti fl-Artikolu 27(1) u fil-punti (a)(v) u (vi) tal-Artikolu 27(2). Ir-Regolament (UE, Euratom) Nru 1141/2014 - L-Artikolu 27(1): Skont l-Artikolu 16, l-Awtorità għandha tiddeċiedi li tneħħi partit politiku Ewropew jew fondazzjoni politika Ewropea mir-Reġistru bħala sanzjoni fi kwalunkwe waħda mis-sitwazzjonijiet li ġejjin: (a) meta l-partit jew il-fondazzjoni in kwistjoni jkunu nstabu permezz ta' sentenza li jkollha s-saħħa ta' res judicata li ingaġġaw f'attivitajiet illegali ta' detriment għall-interessi finanzjarji tal-Unjoni kif definiti fl-Artikolu 106(1) tar-Regolament Finanzjarju; (b) meta jiġi stabbilit, skont il-proċeduri stipulati fl-Artikolu 10(2) sa (5), li ma jkunux għadhom jissodisfaw waħda jew iżjed mill-kundizzjonijiet stipulati fil-punti (a), (c) u (e) tal-Artikolu 3(1) jew fl-Artikolu 3(2); jew (c) meta talba ta' Stat Membru li jsir qtugħ mir-reġistru għal raġunijiet ta' nuqqas serju li jitwettqu l-obbligi skont il-liġi nazzjonali tkun tissodisfa r-rekwiżiti stipulati fil-punt (b) tal-Artikolu 16(3). Ir-Regolament (UE, Euratom) Nru 1141/2014 - Artikolu 27 (2)(a)(v) u (vi): L-Awtorità għandha timponi sanzjonijiet finanzjarji fis-sitwazzjonijiet li ġejjin: (a) ksur mhux kwantifikabbli: (v) meta partit politiku Ewropew jew fondazzjoni politika Ewropea jkunu instabu permezz ta' sentenza li jkollha s-saħħa ta' res judicata li jkunu ingaġġaw f'attivitajiet illegali li huma ta' detriment għall-interessi finanzjarji tal-Unjoni kif definiti fl-Artikolu 106(1) tar-Regolament Finanzjarju; (vi) meta il-partit politiku Ewropew jew il-fondazzjoni politika Ewropea kkonċernati jkunu fi kwalunkwe ħin bi ħsieb naqsu milli jagħtu informazzjoni jew bi ħsieb taw informazzjoni mhix korretta jew qarrieqa, jew fejn l-entitajiet awtorizzati minn dan ir-Regolament biex jawditjaw jew iwettqu kontrolli fuq il-benefiċjarji tal-finanzjament mill-baġit ġenerali tal-Unjoni Ewropea jsibu ineżattezzi fid-dikjarazzjonijiet finanzjarji annwali li jitqiesu li jikkostitwixxu nuqqasijiet materjali jew dikjarazzjonijiet mhux korretti ta' entrati skont l-istandards internazzjonali tal-kontabilità definiti fl-Artikolu 2 tar-Regolament (KE) Nru 1606/2002; (1) Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni (ĠU L 298, 26.10.2012, p. 1). (2) Ir-Regolament (UE, Euratom) Nru 1141/2014 tal-Parlament Ewropew u tal-Kunsill tat-22 ta' Ottubru 2014 dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej ("Regolament (UE, Euratom) Nru 1141/2014", (ĠU L 317, 4.11.2014, p. 1) Firma awtorizzata: Funzjoni fl-organizzazzjoni li qed tapplika għal finanzjament: Salarji Kontribuzzjonijiet Taħriġ professjonali Kosti tal-missjonijiet tal-persunal Kosti oħra tal-persunal Kera, tariffi u kosti ta' manutenzjoni Kosti relatati mal-installazzjoni, l-operat u l-manutenzjoni tal-apparat Deprezzament ta' proprjetà mobbli u immobbli Kartolerija u provvisti tal-uffiċċju Kosti tal-posta u tat-telekomunikazzjonijiet Kosti għall-istampar, it-traduzzjoni u r-riproduzzjoni Kosti oħra tal-infrastruttura Kosti ta' dokumentazzjoni (ġurnali, aġenziji tal-istampa, bażijiet tad-data) Kosti ta' studji u ta' riċerka Kosti ta' kontabilità u awditjar Appoġġ lil partijiet terzi Kosti amministrattivi mixxellanji Kosti ta' laqgħat Parteċipazzjoni f'seminars u konferenzi Kosti ta' rappreżentanza Kosti ta' stediniet Kosti oħra relatati ma' laqgħat Kosti tal-pubblikazzjoni Ħolqien u tħaddim ta' siti tal-Internet Kosti tal-pubbliċità Tagħmir tal-komunikazzjoni ("gadgets") Seminars u wirjiet Kosti oħra relatati mal-informazzjoni Telf mill-kambju Pretensjonijiet dubjużi fuq partijiet terzi Kontribuzzjonijiet in natura Oħrajn (li jridu jiġu speċifikati) mill-fondazzjonijiet membri mill-membri individwali OJSC Novolipetsk Steel, kumpanija li tinsab fil-Federazzjoni Russa, li l-esportazzjonijiet tagħha lejn l-Unjoni ta' ċerti prodotti bi grani orjentati rrumblati ċatti ta' azzar manjetiku tas-silikon li huma soġġetti għal dawn il-miżuri, inkluż rata individwali tad-dazju antidumping ta' 21,6 % impost mir-regolament imsemmi hawn fuq, informat lill-Kummissjoni li hija biddlet il-forma legali tagħha għal Public Joint Stock Company (PJSC) u l-isem tal-kumpannija tagħha bl-Ingliż għal "Novolipetsk Steel" (l-isem imqassar bl-Ingliż: "NLMK", isem imqassar bir-Russu: "ПАО НЛМК"). Il-kumpanija staqsiet lill-Kummissjoni biex tikkonferma li l-bidla tal-isem ma taffettwax id-dritt tal-kumpanija li tibbenefika mir-rata individwali ta' dazju li tkun taħt ċerti ċirkostanzi, kif deskritt fl-Artikolu 1(2) tar-Regolament ta' Implimentazzjoni (UE) 2015/1953, applikabbli għall-kumpanija taħt l-isem preċedenti tagħha. Il-Kummissjoni eżaminat l-informazzjoni mogħtija u kkonkludiet li l-bidla fl-isem ma taffettwa bl-ebda mod il-konklużjonijiet tar-Regolament ta' Implimentazzjoni (UE) 2015/1953. Għaldaqstant, ir-referenza fl-Artikolu 1(4) tar-Regolament ta' Implimentazzjoni (UE) 2015/1953 għal: għandha tinqara bħala Il-kodiċi addizzjonali TARIC C043 li kien qabel attribwit għal OJSC Novolipetsk Steel, Lipetsk u VIZ STAL, Ekaterinburg, għandu japplika, għal Lipetsk Novolipetsk Steel u VIZ STAL, Ekaterinburg. L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (nru tal-faks +32 22964301) jew bl-email lil COMP-MERGER-REGISTRY@ec.europa.eu jew bil-posta, bir-referenza M.8546 — Intermediate Capital Group/Domusvi Group, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) jew bl-email lil COMP-MERGER-REGISTRY@ec.europa.eu jew bil-posta, bir-referenza M.8309 — Volvo Car Corporation/First Rent A Car, f'dan l-indirizz: Il-Konsorzju ta' protezzjoni tal-IĠP Carota Novella di Ispica huwa intitolat jippreżenta applikazzjoni għal emenda skont l-Artikolu 13(1) tad-Digriet tal-Ministeru għall-Politika tal-Agrikoltura, Alimentari u Forestali Nru 12511 tal-14 ta' Ottubru 2013. Deskrizzjoni tal-prodott Prova tal-oriġini Metodu ta' produzzjoni Rabta maż-żona ġeografika Oħrajn [Imballaġġ] Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-dokument uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-dokument uniku ppubblikat. Emenda fl-ispeċifikazzjoni tal-prodott ta' DOP jew ta' IĠP irreġistrata biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha dokument uniku (jew l-ekwivalenti) ma ġiex ippubblikat. Emenda għall-ispeċifikazzjoni tal-prodott tal-STG irreġistrata li għandha tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Il-frażi li ġejja tal-punt 5.7 tal-Artikolu 5 tal-ispeċifikazzjoni tal-prodott: "Il-ġbir, li jsir ġeneralment kuljum, jibda mill-20 ta' Frar u jibqa' sejjer sal-15 ta' Ġunju." Tiġi emendata kif ġej: "Il-ġbir, li jsir ġeneralment kuljum, jibda mill-1 ta' Frar u jibqa' sejjer sal-15 ta' Ġunju." Wara s-sejbiet li għamlu l-agrikolturi f'dawn l-aħħar snin, bdiet diskussjoni dwar il-karatteristiċi li jiddistingwu l-Carota Novella di Ispica u nstab li dawn diġà jidhru fil-bidu ta' Frar. Għaldaqstant, bl-iskop li jiġi evitat l-esklużjoni tal-prodotti mis-sistema ta-ċertifikazzjoni tal-IĠP, kien hemm bżonn li d-data tal-ġbir indikata fl-ispeċifikazzjoni tinbidel mill-20 ta' Frar għall-1 ta' Frar. L-emenda li dan t'hawn fuq irendi neċessarju t-tibdil fil-frażi li ġejja tal-Artikolu 6 tal-ispeċifikazzjoni tal-produzzjoni: "Lejn l-aħħar ta' Frar (l-20 ta' Frar), il-Carota Novella di Ispica tkun diġà laħqet il-maturazzjoni kummerċjali tagħha u tibqa' sal-bidu ta' Ġunju (il-15 ta' Ġunju)." għal "Lejn il-bidu ta' Frar (l-1 ta' Frar), il-Carota Novella di Ispica tkun diġà laħqet il-maturazzjoni kummerċjali tagħha u tibqa' sal-bidu ta' Ġunju (il-15 ta' Ġunju)." F'konformità ma' dak li hemm previst fit-tieni paragrafu tal-Artikolu 53, l-emendi fil-punti 1 u 2 huma minuri peress li ma jikkostitwixxux modifika fil-karatteristiċi essenzjali tal-prodott, lanqas fir-rabtiet tad-denominazzjoni mat-territorju tal-produzzjoni, li qed jara fil-prekoċità tal-ġbir element fundamentali fl-ispeċifikazzjoni tal-prodott. Il-punti li ġejjin tal-Artikolu 8 tal-ispeċifikazzjoni tal-prodott: borża tal-polietilen jew polipropilen b'piż li jvarja minn 1 sa 6 kg; borża li żżomm il-prodott frisk ta' piż li jvarja bejn 6 u 12 kg." jiġu emendati kif ġej borża tal-polietilen jew polipropilen b'piż li jvarja minn 0,5 sa 6 kg; kaxxa bil-borża li żżomm il-prodott frisk ta' piż li jvarja bejn 6 u 12-il kg." L-emenda fit-tnaqqis tal-piż tal-borża hi meħtieġa biex tissodisfa l-bżonnijiet tad-distribuzzjoni wiesgħa li tirrikjedi lil dawk li jippakkjaw li jkollhom boroż tal-karrotti b'piż iżgħar meta mqabbla mal-piżijiet li hemm previsti bħalissa mill-ispeċifikazzjoni tal-prodott. Hawn qed jiġi ppreċiżat li l-borża li żżomm il-prodott frisk tiddaħħal ġewwa l-kaxxa. Il-kaxxa tagħmel il-borża li żżomm il-prodott frisk aktar maniġġibbli. Din l-emenda tippremetti li t-tħaddim tat-trasport tal-prodott jiġi ffaċilitat. L-emenda li hemm fil-punt 3 titqies minuri minħabba li tinteressa esklussivament il-mod kif tiġi ppakkjata l-Carota Novella di Ispica I.G.P. Klassi 1.6. Frott, ħaxix u ċereali, fl-istat naturali jew ipproċessati. Il-"Carota Novella di Ispica" bl-indikazzjoni ġeografika protetta hija l-prodott tal-kultivazzjoni tal-ispeċi Daucus carota L. Il-varjetajiet użati ġejjin minn grupp tal-varjetà tal-karrotta "carota semilunga nantese" (relattivament twila minn Nantes) u l-varjetajiet ibridi li joħorġu minnha, bħalma huma: Exelso, Dordogne, Nancò, Concerto, Romance, Naval, Chambor, Selene. Jistgħu jiżdiedu ibridi oħrajn dejjem jekk ikunu ġejjin mill-grupp tal-varjetà "carota semilunga nantese" u dejjem jekk il-produtturi jkunu pprovaw il-konformità mal-parametri kwalitattivi tal-Carota Novella di Ispica permezz ta' esperimenti u dokumentazzjoni. L-użu tal-ibridi l-ġodda għall-finijiet ta' produzzjoni tal-Carota Novella di Ispica huwa awtorizzat permezz ta' valutazzjoni pożittiva tal-provi sperimentali min-naħa tal-"Ministero delle Politiche agricole alimentari e forestali" li jista' jikseb il-parir tal-Organu ta' Spezzjoni jew ta' xi organu ieħor għal dan il-għan. Meta tinħareġ għall-konsum il-Carota di Ispica tippreżenta forma ċilindrika-konika, b'dijametru ta' bejn 15 u 40 mm u b'piż ta' bejn 50 u 150 gr, mingħajr xniexel sekondarji, mingħajr għerq apikali u mingħajr qtugħ fl-għerq ewlieni. Lejn il-bidu ta' Frar (l-1 ta' Frar), il-Carota Novella di Ispica tkun diġà laħqet il-maturazzjoni kummerċjali tagħha u tibqa' sal-bidu ta' Ġunju (il-15 ta' Ġunju). Għalhekk il-"Carota Novella di Ispica" hija karrotta li tinsab fis-suq fil-perjodu tax-xitwa u tar-rebbiegħa, u tippreżenta l-karatteristiċi organolettiċi tipiċi tal-prodott frisk. Għal dak li jirrigwarda l-parametri kimiċinutrittivi, qed jiġi speċifikat: kontenut għoli ta' gluċidi: > 5 % tal-piż frisk, il-kontenut f'beta-karoten, filwaqt li jitqies iż-żmien tal-produzzjoni: > 4 mg/100 g tal-prodott frisk, il-kontenut tal-imluħa minerali: li huma bejn 0,5 % u 0,9 %. Il-karatteristiċi sensorji ġew ivvalutati permezz tal-metodu UNI 10957 tal-2003. It-termini ta' deskrizzjoni ġew ikkwantifikati fuq skala ta' intensità ta' 5 punti skont l-iskema UNI ISO 4121 tal-1989 b'intervall li jvarja mill-intensità l-iktar baxxa (valur 1) għal dik l-iktar għolja (valur 5). Il-punteġġ minimu espress mill-ġurija għat-termini ta' deskrizzjoni ewlenin huwa kif ġej: intensità tal-kulur 2,5. tqarqiċ 2,5. riħa tipika tal-karrotta 2,5. aroma tal-ħaxix 2,5. Barra minn hekk, il-qoxra tkun tleqq, il-popla tarija u l-qalba ma jkunx fiha wisq fibra. Il-fażijiet kollha tal-kultivazzjoni tal-„Carota Novella di Ispica", miż-żrigħ sal-ġbir għandhom iseħħu fiż-żona ġeografika ddefinita msemmija fil-punt 4. Il-ġbir, li jsir ġeneralment kuljum, jibda mill-1 ta' Frar u jibqa' sejjer sal-15 ta' Ġunju. Il-preparazzjoni tal-prodott frisk miġbur għandha titwettaq kuljum skont ir-regoli ta' kif normalment issir il-preparazzjoni fl-azjendi. Il-fażijiet ewlenin li jikkaratterizzaw il-proċess ta' preparazzjoni tal-karrotti huma dawn li ġejjin: ħasil, għażla tal-iskart, kalibrar, ippakkjar. L-operazzjonijiet tal-produzzjoni u tal-ewwel ippakkjar għandhom isiru fiż-żona tal-produzzjoni identifikata fil-punt 4.3, sabiex jiġu ggarantiti l-kwalità, il-kontroll u t-traċċabbiltà tal-prodott. Ippakkjar ieħor barra miż-żona ġeografika ddefinita huwa awtorizzat. Il-"Carota Novella di Ispica" IĠP tiġi ppakkjata f'pakketti ssiġillati, b'tali mod li sabiex jinfetaħ il-pakket ikollu jinqata' s-siġill. Il-pakketti li ġejjin huma permessi: tilari sa 2 kg mgħottijin b'kisja ta' protezzjoni, borża tal-polietilen jew polipropilen b'piż li jvarja minn 0,5 sa 6 kg; kaxxa bil-borża li żżomm il-prodott frisk ta' piż li jvarja bejn 6 u 12-il kg. Huwa obbligatorju li l-pakkett ikollu fuq it-tikketta, b'karattri stampati b'mod ċar u li jinqara, barra mis-simbolu grafiku Komunitarju u t-tagħrif korrispondenti skont kif mitlub mil-liġi, l-indikazzjonijiet ulterjuri li ġejjin: il-logo tad-denominazzjoni "Carota Novella di Ispica" IĠP, l-isem, l-isem tal-kumpanija, l-indirizz tal-intrapriża tal-produzzjoni u tal-ippakkjar, Ma tista' tiżdied l-ebda kwalifikazzjoni li ma tkunx espressament prevista. Madankollu tista' ssir kwalunkwe referenza għal ditti privati sakemm dawn ma jkollhomx għan ta' tifħir jew ma jkunux intenzjonati li jingannaw il-konsumatur. Il-logo tal-"Carota Novella di Ispica" huwa kompost minn simbolu grafiku li jirrappreżenta l-karrotta, magħmula minn triangolu irregolari bil-ponta tħares ‚l isfel. Is-simbolu grafiku jidher fuq ix-xellug filwaqt li fuq il-lemin tinsab il-kliem "Carota Novella di Ispica". L-ittra kbira "N" tal-kelma "Novella" titrikkeb fuq ix-xbieha tal-karrotta bejn wieħed u ieħor f'nofs l-għoli tagħha, filwaqt li l-kliem "di Ispica" tidher taħt dik ta' "Novella". Il-kliem kollu hu ta' kulur aħdar. It-tipa tal-kitba għandha t-trufijiet ittondjati. Iż-żona ta' produzzjoni tal-„Carota Novella di Ispica" hi magħmula mill-municipalitajiet tal-provinċji li ġejjin b'għoli ta' 550 m.s.l: Ragusa: il-muniċipalitajiet ta' Acate, Chiaramonte Gulfi, Comiso, Ispica, Modica, Pozzallo, Ragusa, Santa Croce Camerina, Scicli, Vittoria, Il-provinċja ta' Siracusa: il-muniċipalitajiet ta' Noto, Pachino, Portopalo di Capo Passero, Rosolini, Il-provinċja ta' Catania: il-muniċipalità ta' Caltagirone, Il-provinċja ta' Caltanissetta: il-muniċipalità ta' Niscemi. Ir-rikonoxximent tal-"Carota Novella di Ispica" bħala indikazzjoni ġeografika protetta huwa ġġustifikat mill-prekoċità tal-qlugħ tiegħu. Il-kundizzjonijiet favorevoli pedoklimatiċi fil-fatt jiddeterminaw iż-żmien tal-produzzjoni tal-„Carota Novella di Ispica". Lejn il-bidu ta' Frar (l-1 ta' Frar), il-Carota Novella di Ispica tkun diġà laħqet il-maturazzjoni kummerċjali tagħha u tibqa' sal-bidu ta' Ġunju (il-15 ta' Ġunju). B'hekk jinkiseb prodott ġdid, tipiku ta' Sqallija, li jintrabat bis-sħiħ mat-territorju tal-produzzjoni. Madankollu, ta' min iżid il-fatt li l-"Carota Novella di Ispica" tkun preżenti fuq is-suq fil-perjodu tax-xitwa u tar-rebbiegħa, u tgawdi minn karatteristiċi organolettiċi tipiċi tal-prodott frisk, bħalma huma t-tqarqiċ, ir-riħa qawwija u l-aroma tal-ħaxix. It-territorju tal-produzzjoni tal-"Carota Novella di Ispica" huwa kkaratterizzat minn temperaturi medji għoljin fix-xitwa, ammont għoli ta' sigħat fid-dawl tax-xemx, ħamrija fertili ħafna. Hemm rabta soda bejn il-parametri kwalitattivi u ċ-ċiklu partikolari produttiv, u l-karatteristiċi fiżiċi u bijokimiċi. L-interazzjoni ta' bejniethom tittrasforma t-territorju ta' Ibla f'sistema armonjuża li hija indispensabbli u li tikkaratterizza filwaqt li ttejjeb l-istess parametri. Ix-xejra tat-territorju tiffaċlità l-kultivazzjoni fis-sens li l-kwalitajiet ambjentali eċċellenti, b'mod partikolari il-klima moderata u xotta ta' mal-kosta, jippermettu li ġeneralment, il-pjanta żżomm livell eċċellenti f'termini ta' saħħa. Fit-territorju li jirrigwarda l-produzzjoni tal-"Carota Novella di Ispica" la jkun hemm każijiet estremi ta' temperaturi baxxi, u lanqas każijiet estremi ta' ħafna xita jew ta' nixfa. Ġie ppruvat li t-temperaturi li jkun hemm fit-territorju huma dawk li jiffavorixxu l-kulur karg anke minħabba l-effett mhux żgħir tal-kwantità konsiderevoli ta' dawl li jkun hemm fuq dawn l-artijiet bejn Settembru u Marzu u jiffavorixxu wkoll il-konformazzjoni tassew regolari u l-aħjar kontenuti ta' zokkor, beta-karoten u mluħa minerali. Meta dawn jiġu vvalutati b'rabta maż-żmien li fih jinqala' l-prodott, jagħtu iktar karatteristiċi lill-"Carota Novella di Ispica". Il-ħamrija wkoll hija addatta għal-ħtiġijiet tal-kultivazzjoni, li tippreferi tip ta' ħamrija b'konsistenza medja u x'aktarx maħlula, bi "skeletru tal-ħamrija" li mhux raff, b'allokazzjoni tajba ta' elementi nutrittivi, b'karatteristiċi tajbin fis-sens ta' fond u freskezza, iżda, li tkun tajba wkoll f'ħamrija x'aktarx imrammla dejjem jekk tkun imtejba b'fertilizzanti adegwati u bl-irrigazzjoni. Dawn huma l-kundizzjonijiet li ġabu suċċess lill-"Carota di Ispica". Il-produtturi tal-passat jiftakru li fil-fatt, l-importaturi Ewropej kienu jgħidu li, hekk kif jinfetaħ vagun b'tagħbija tal-"Carota Novella di Ispica", dawn mill-ewwel kienu jagħrfuha minħabba li kienet toħroġ il-fwieħa partikolari u qawwija tagħha. L-oriġini dokumentati tal-kultivazzjoni tal-"Carota di Ispica" jmorru lura għall-1955 u l-ewwel dokumenti tal-esportazzjoni tagħha jmorru lura għal ftit snin wara. Mis-snin 50, il-kultivazzjoni tal-"Carota di Ispica" twessgħet progressivament sakemm ġabret fiha ż-żona definita fil-punt 4, kemm minħabba raġunijiet marbutin mal-fenomenu agrarju, jiġifieri "l-għeja tal-ħamrija" u kemm minħabba s-suċċess kummerċjali kbir li hija għamlet fis-swieq nazzjonali u barranin. Pina Avveduto tat xhieda importanti fil-pubblikazzjoni tagħha "La Coltivazione della Carota ad Ispica" tal-1972, u fir-rigward tat-tkabbir mgħaġġel tal-kultivazzjoni tal-Carota di Ispica kitbet: "Kif wieħed jista' jobsor, il-mod mgħaġġel li bih żviluppat il-kultivazzjoni l-ġdida kien iffavorit mill-faċilità kummerċjali tal-prodott, li huwa aċċettat u saħansitra mfittex mis-swieq kollha nazzjonali u internazzjonali għal valuri intrinsiċi tiegħu.[...]. Il-karrotta tagħna, fil-fatt, hija preferuta minħabba li hija prekoċi, it-tip ta' forma (id-daqs), il-proprjetajiet organolettiċi (il-kulur u t-togħma), il-proprjetajiet kimiċi (l-ammont għoli ta' karoten u glukożju)". (it-tieni subparagrafu tal-Artikolu 6(1) ta' dan ir-Regolament) It-test sħiħ tal-ispeċifikazzjoni tal-prodott jinsab fuq is-sit web li ġej: billi żżur il-paġna uffiċjali tal-Ministeru tal-Politika Agrikola, Alimentari u l-Forestrija (www.politicheagricole.it) u tagħfas fuq "Prodotti DOP e IGP" (fin-naħa ta' fuq fil-lemin tal-iskrin), u wara fuq "Prodotti DOP, IGP e STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di produzione all'esame dell'UE".
Extracted from C_206_2017.html